Bukedde Online - Omutaka Walusimbi alagidde olukiiko lw'ekika okukitemera empenda eziyingiza ssente\nOmutaka Walusimbi alagidde olukiiko lw'ekika okukitemera empenda eziyingiza ssente\nPoliisi ezudde bokisi omuli omusaayi gw'owa sipensulo gwe basse e Seeta\nAdded 20th September 2020\nOMUKULU w'ekika ky'effumbe Omutaka Yusuf Mbirozankya Kigumba Walusimbi alagidde olukiiko olufuzi olw'ekika kino oluggya okutema empenda ezikiyingirizza ensimbi ezigisobozesa okweyimirizaawo mu ntambuza y'emirimu okusinga okutambulira ku kusabiriza Abazzukulu ensimbi.\nBino yabyogedde kawungeezi ka lunaku lw'eggulo bwe yabadde aggalawo omusomo gw'okubangula abali ku lukiiko luno nga gwabadde ku La Grande Hotel e Bwaise- Kawempe mu Kampala-Kyadondo n'agamba nti enteekateeka zino zaakuwonya abalidda mu mitambo gy'ekika kino mu myaka egijja obutalindanga kusabiriza ssente okuva mu bazzukulu okuddukanya emirimu gy'ekika n'agamba nti kino kirina okukoma ku mulembe guno.\n"Bajjajjaffe bateeka ennono ebika byaffe kwebitambulira naye omulembe gukyuse ng'olukiiko luno lulina okuteekawo amakubo aganaayamba okuyimirizaawo ekika kino era enkola y'okusabiriza Abazzukulu ensimbi okuddukanya emirimu mulina okulaba ng'ekoma ku mulembe gwaffe guno," Omutaka Walusimbi bwe yategeezezza.\nDaniel Ssempala nga ye Katikkiro w'ekika kino omuggya yayanjulidde banne ensonga enkulu ssatu ze balina okuteekako essira okuli okutumbula obumu wakati mu bazzukkulu n'okunyweza entebe y'Obwa Walusimbi nga muno mulimu okukuuma obutaka bw'ekika kino.\n"Mulina okwewaayo okuweereza ekika n'omutima gumu awatali kugamba nti okolera muntu gundi. Tulina okuteekawo enteekateeka okuwandiisa abazzukulu n'okuteekawo kkooti ezitawulula enkaayana mu kika nga Ssabasajja Kabaka bwe yalagira," Ssempala bwe yagambye.\nAbasomesa mu musomo guno kwabaddeko Edward Naserenga ng'ono ye Mumyuka ow'okubiri owa Katikkiro w'ekino nga yabasomesezza ebyo byebasuubirwamu ate Henry Lubwama nga ye w'ebyensimbi n'okuteekerateekera ekika yasomeseza banne ku ngeri gyebayinza okuteeka mu nkola ebyo byebateekeddwa okukola.\nBakuganyizza ebirowoozo ku nsonga ez'enjawulo era nga buli omu yawereddwa ensawo entungise ey'okutekangamu ensimbi za Walusimbi era buli kitongole nekiragirwa okutandika okubaga enteekateeka gyebinagoberera omwaka ogujja.\nEnkyukakyuka mu bukulembeze bw'ekika kino mu June 2020,Omutaka Walusimbi bweyalonda Ssempala okudda mu bigere bya Ying. William Ssebaggala era mu July 2020 Ssempala n'ayanjula Olukiiko lwanakola nalwo ng'omusomo guno gwagendereddwamu okubalambika mu nkola y'emirimu.\nEsazza ly'ekyaddondo liridde mu gannewaago empanga\nEkyabadde ku ddwaaliro e Kiruddu nga Zaake ne Bobi Wine batuusibwayo\nEmmotoka gy'abadde ava okugula emusse


AB’EKITONGOLE kya CMI ne ISO nga bakolagana ne poliisi basunsudde 182 abaakwatirwa mu muzikiti gw’omu Kisenyi okutandika entegeka z’okubaggulako emisango.\nKu bano kuliko abantu basatu be baazudde nti beetaba butereevu mu kuwamba n’okutta omuwala Susan Magara era bo bagenda kussibwa, ku fayiro ya Magara bavunaanibwe olw’ettemu lino n’abantu abalala abaalyetabamu.\nPoliisi yagaanyi okwatula amannya g’abantu bano kyokka n’egamba nti bagiyambye nnyo okumanya ebintu bingi n’okufuna obujulizi obuwerako mu misango gw’okutta Magara era nga bye baayogedde biyambe okukwata abantu abalala bangi nga n’abeekwese babanoonya bakwatibwe.\nMu kusunsula kuno era abeebyokwerinda baalondobyemu abantu 24 be baafunyeeko obukakafu nti batujju.\nKyazuuliddwa nti abantu bano babadde n’akakwate n’obubiina obw’enjawulo obw’abatujju era nga babadde beenyigira mu kuyingiza abaana abato mu bikolwa by’ekitujju nga bayita mu kubatendeka eddiini.\nEnsonda mu CMI zaategeezezza nti abantu bano 24 babadde balina obubondo obw’enjawulo mu bituindu nga Iganga, Bugiri ne Namutumba nga bwe beeyambisa okukuhhaanya abaana okuviira ddala ku myaka 5 okutuuka ku 18 okubatendeka obutujju.\nAbaana 108 be baasunsuddwa era kyasaliddwaawo nti abali wakati w’omwaka ogumu n’emyaka etaano baweebwe ba nnyaabwe olwo abawezezza emyaka 18, basooke beekenneenyezebwe okumanya engeri gye batuuka mu kifo ekyo ne kye babadde bakolamu.\nWaliwo n’abakazi 50 ab’ebyokwerinda be bali mu kwekenneenya okulaba engeri gye batuuka mu kifo kino ne kye babadde bakolamu.\nAbantu bano olwamaze okusunsulwamu ne batwalibwa mu bifo eby’enjawulo ebitannamanyika gye banaggyibwa okutwalibwa mu kkooti.


Muwonge akulaga Bukedde bwe yafuuka ekitun...\nEKIBONEREZO kya bazadde bange okunzaala nga balina akawuka akaleeta mukenenya natandika okukirowoozaako nga nkyali muto ddala. Hajarah Asiimwe 20 , akola ng'omubaka mu kitongole kya Elizabeth Glaser Pediatric Aids foundation(EGPAF) anyumya by'ayiseemu.\nAgamba ssinga mukwano gwe teyamuyamba okudda ku ddagala ,teyandibadde mulamu leero. Annyonnyola bwati ; Maama bwe yategeera nti ndi mulwadde, yansula kiro ku mulyango gwa jjajja e Kabaale - Kirijimwe ye ne yeeyongerayo n'okutuusa leero siddangamu kumulaba.\nNatandika okubeera mu maka ga bajjajja(abazaala taata) okuva mu kiseera maama we yansuulirawo. Nalumbibwanga endwadde naye nga tewali amanyi kwe kiva. Lumu abaawaka baafuna ekirowoozo okuntwala ew'omusawo omukugu ankebere omusaayi azuule ekituufu ekindwaza buli kaddeWano jjajja we yategeerera nti nazaalibwa n'akawuka akaleeta siriimu.\nLumu twali mu kibiina nga tusoma essomo lya ssaayansi, muyizi munnange bwe tuva ku kyalo kye kimu n'awa eky'okulabirako nti nnina siriimu. Kyannyiga era wano we natandikira okukitwala nti ddala bulabe omuntu okuba ne siriimu. Olw'obusungu, ekiruyi ky'okundaalaalasa nga bwendi omulwadde namukuba nga mmwesasuza. Ne bwe nagenda mu siniya era nasangayo abaana abaali bamanyi kyendi nabo ne bongera okusaasaanya olugambo.\nEbiseera byange byonna eby'okusoma nabimalako mu kuboolebwa nga bamanyi n'okumpita omulambo ogutambula, kino kyanviirako okukyawa okusoma. Tewali muntu yali ayagala kukolagana nange ku ssomero n'awaka. Embeera eno, yanviirako okukyawa eddagala nga nnindirira olunaku lwe nfa. Okuva ku ddagala kyankosa nnyo, era lumu nali mu kigezo kya S4 ekya UNEB ne nzirika kubanga nali simmira bulungi ddagala mu butuufu bw'alyo.\nNatuuka n'okubagamba bandeke nfe tewali kye bataasa kuba ndi mulambo ogutambula. Oluvannyuma lw'okwekyawa, nalowooza ku ky'okwetta enfunda ssatu. Nasooka kumira mpeke za pilton 10 kyokka saafa. Oluvannyuma lw'okukizuula nti bw'ommira eddagala lyonna mu bungi litta, lumu nammira empeke za ARV 20 kyokka ne bigaana.\nEkyasembayo nadduka awaka ne ηηenda mu mikwano gyange nga ndowooza nti kinannyamba okufa amangu, kyokka nabo bantabukira okusinga n'awaka gye nali nziruse. Eno banyunga ku muvubuka Brian Ayimbisibwe, nga baagala ambuulirire nsobole okumira eddagala. Ekirungi Ayimbisibwe yali ammanyi okuva mu kitongole kya Elizabeth Glaser Pediatric Aids Foundation, ekiyamba abaana abalina akawuka.\nAyimbisibwe naye yali mulwadde nga nze, naye nga bw'omutunuulirira oyinza okuwakana nti mulwadde. Oluvannyuma lw'okulaba fayiro ye ne nkakasa nti amira bulungi eddagala, naddamu amaanyi era ye muntu yekka eyasobola okumbuulirira okuddamu okumira eddagala.\nYaddamu n'annyunga ku kitongole kino, abannyamba okudda ku biragiro by'abasawo n'okumpa obuyambi. Ekiseera kyatuuka ne bampaobuvunaanyizibwa obw'okubudaabuda abaana n'abavubuka mu kitongole ekyo.\nEno gye nafunira n'ekirowoozo eky'okwesimbawo ku bwa Miss Y+ (young positive) Beauty Pagent Western 2018 era Mukama n'annyamba ne nziwagula.\nKino kyannyongera amaanyi okumira eddagala lyange era mu bbanga lya myezi ena nagenda okudda mu ddwaaliro ng'abasawo beewuunya engeri obulamu bwange gye bwali bukyuse. Ku myaka 19, gwe mulundi ogwasooka okukeberebwa ng'obutafFaali bwange(CD4) buli waggulu ddala.\nNjagala kwenyigira mu kampeyini y'okulwanyisa omuzze gw'abavubuka n'abaana okwenyigira mu bikolwa by'okwegatta olw'okwagala okufuna ssente. Njagala n'okwesimbawo ku kifo ky'obwa Miss Uganda omwaka ogujja nsobole okusaasaanya enjiri y'okulwanyisa siriimu.


Bukedde Online - Aba bbanka enkulu abaakwatiddwa bagguddwaako emisango 2\nRDC ayingidde mu nsonga y'omuyizi gwe bagaanye okutuula ebya...\nBamukubye kalifoomu ne bamuwamba\n'Okusomesa abaana eddiini kye ky'okulwanyisa ekigenda okumalawo...\nKiki ekifuna sizoni eno?\nAba bbanka enkulu abaakwatiddwa bagguddwaako emisango 2\nEngeri muwala wa Mirundi gye yafudde ng’azaala...\nOmwana eyabuziddwawo asattizza abazadde\nAdded 17th June 2019\nABAKUNGU ba bbanka enkulu abaakwatiddwa mu kikwekweto ekyaduumiddwa Lt. Col Editth Nakalema ku bigambibwa nti waliwo ssente obuwumbi 90 ze baayingiza mu ggwanga mu bumenyi bw’amateeka, baggudwaako emisango gya nnaggomola ebiri ku fayiro nnamba 651/2019.\nOkusinziira ku kiwandiiko kya Poliisi Bukedde kye funyeeko kkoppi, abaakwatiddwa bagguddwaako; okukozesa obubi ofiisi zaabwe, n’omusango ogw’okwekobaana n’ekigendererwa eky’okubba ssente za bbanka ya Uganda.\nKigambibwa nti ekkobaane lino lyalimu n’abanene okuva mu bitongole ebirala okuli ekivunaanyizibwa ku ntambula y’ennyonyi ku kisaawe e Ntebe ekya Civil Aviation Authority (CAA) n’ekitongole ky’emisolo mu ggwanga ekya URA.\nKigambibwa nti abanene bano beeyambisa omukisa nga waliwo ssente ezigenda okutikkibwa ku nnyonyi zireetebwe mu ggwanga, wabula mu kifo ky’ebifuluusi 20 ebyali birina okuba ku nnyonyi, abanene baayongeramu ebisawo ebirala bitaano (5) omwali obuwumbi 90 nga zaabwe za kugabana.\nKigambibwa ssente zino zaali ziggyibwa mu Bufalansa nga ku zino, ebisawo 20 ebyalimu obuwumbi 350, ze zaali eza bbanka enkulu, ate ebisawo ebirala ebigambibwa okuba nga byakukusibwa byalimu obuwumbi 90.\nKu Lwokusatu, Caroline Nankabirwa avunaanyizibwa ku kugula n’okutunda mu bbanka enkulu, yakwatiddwa n’atwalibwa ku Poliisi y’oku CPS mu Kampala ne banne okwabadde Simon Peter Zaribugire, omukungu wa avunaanyizibwa ku kuluhhamya ku bya ssente n’abalala.\nEnsonda mu Poliisi zigamba nti Nankabirwa yayimbuddwa ku kakalu ka Poliisi wamu ne Zaribugire, wabula ne balagirwa okweyanjula ku Lwokusatu nga June 19, 2019 ku ssaawa 4:00 ez’oku makya eri AIGP Grace Akullo, akulira bambega ku kitebe ekikulu e Kibuli. Nankabirwa yeegatta ku bbanka enkulu ng’ava mu bbanka ya Stanbic so nga Zaribugire yali akolera mu URA.\nEnsonda era zaategeezezza Bukedde, oluvannyuma lw’okukwata abanene bano, abeebyokwerinda bakkiriziganya buli omu okumwawula ku mulala kireme kutaataaganya kunoonyereza kwabwe. Abalala abanoonyerezebwaako kuliko; Julie Piloya, Milton Baluku, Francis Kakeeto, Baker Kikabi, Fred Wanyama n’abalala. Abamu baatwalibwa ku CPS, abalala ku SID e Kireka, ate abalala ne batwalibwa e Mbuya\nLt. Col Editth Nakalema,\nRDC ayingidde mu nsonga y'omuyizi gwe bagaanye okutuula ebya S.4\n'Okusomesa abaana eddiini kye ky'okulwanyisa ekigenda okumalawo obumenyi bw'amateeka mu ggwanga'\nOkusika omuguwa ku mmaali ya Ssebaana kutandise\nRDC ayingidde mu nsonga y'omuyizi...\nOFIISI ya RDC e Kalungu ne Poliisi bawaliriziddwa okuyingira mu nsonga z'omuyizi ategeerekeseeko erya Ssembuusi...\nBamukubye kalifoomu ne bamuwamba...\nPOLIISI y'omu Bbuto ekisangibwa e Bweyogerere mu munisipaali y'e Kira eronze omuwala Joan Nagujja (32) mu kiwonvu...\n'Okusomesa abaana eddiini kye ky'okulwanyisa...\nAKULIRA yunivasite y’Abasiraamu asabye Bannayuganda okukosomesa abaana eddiini ng’ekyokulwanyisa okumalawo ebikolobero...\nObadde okimanyi nti ku 40,000/= osobola okutandika bizinensi ya Success Cards ne wenogera ensimbi?!\nEbigezo by'e Mbarara byatuukidde...\nEbigezo bya S4 ebya UCE byatuusidwa ku Poliisi y'e Mbarara nga bikuumibwa butiribiri abaserikale ba miritale...


Bukedde Online - Abayeekera bakubye ttanka za Col. Gaddafi 12\nAbayeekera baasoose kwewaana ku Lwomukaaga nga bwe baawambye ekibuga kyâ€™e Bir al-Ghanam kyokka Katikkiro wa Libya, Baghdadi Al-Mahmoudi nâ€™ategeeza bannamawulire mu lukungâ€™aana lwe yatuusizza mu kibuga Tripoli nti ekibuga kiri mu mikono gya Gavumenti.\nWabula abayeekera baatutte banna\nWabula abayeekera baatutte bannamawulire bâ€™ebitongole omuli ekya Reuters ne BBC mu Bir al-Ghanam ne babalaga ttanka ezaakubiddwa nâ€™abajaasi ba Gaddafi abaawambiddwa.\nMunnamawulire wa Reuters, Michael Georgy yawandiise ngâ€™asinziira mu Bir al-Ghanam nti okuggyako okulaba densite zâ€™abajaasi ba Gaddafi nâ€™emirambo egyaziikiddwa eggulo tewali kabonero konna kâ€™abajaasi ba Gavumenti.\nAbayeekera beewaanye nti Bir al-Ghanam kyokka kye kibadde kibalemesezza okwolekera Tripoli era nti kati bagenda kusonga nga basookera ku kabuga kâ€™e Zawiyah. Bwâ€™ogeraageranya wano Bir al-Ghanam kiri nga kuva Jinja kutuuka Kampala.\nKyategeezeddwa nti mu bayeekera abataano abattiddwa mu lutalo kasiggu olwâ€™okweddiza Bir al-Ghanam mwabadde omusajja Omulibya eyaakadda okuva mu Amerika ne mutabani we.\nEbibuga nga Zlitan, Brega ne Misrata bimaze akaseera ngâ€™abayeekera babiwamba ate oluvannyuma aba Gaddafi ne babyeddiza.\nBATADDEWO EGGYE LYâ€™AMAFUTA\nAbayeekera bagambye nti bassizzaawo eggye eryâ€™enjawulo okukuuma ebirombe byâ€™amafuta mu bifo bye bawamba. Kino kiddiridde amagye ga Gaddafi okukuba emidumu gyâ€™amafuta egyali gidda ku myalo mu Liyanja Mediterranean gye baali baagala okugayisa okugatunda.\nOmwogezi wâ€™abayeekera ku kitebe kyabwe mu kibuga Benghazi yagambye nti eggye lino baliwadde emmotoka nâ€™ebyokulwanyisa ebyâ€™omulembe omuli galubindi eziraba ekiro.\nYannyonnyodde nti kino kijja kuyamba okukomya amagye ga Gaddafi okukuba amalongoosezo gâ€™amafuta gaabwe wamu nâ€™okusindika abatujju okugategako bbomu\nKu Ssande ennyonyi za Bungereza ezâ€™ekika kya Apache zaabuse okuva ku mmeeri eyitibwa HMS Ocean mu Mediterranean ne zikuba emizinga egyâ€™ekika kya Hellfire ku bimotoka byâ€™amagye gaGaddafi mu kibuga kyâ€™e Al-Watyah, ekisangibwa kiromita 170 okuva e Tripoli. Omwogezi wa NATO, Major General Nick Pope yagambye nti bakyakakasa bintu ki ddala bye basaanyizzaawo nga bakozesa ennyonyi zaabwe ennawunyi eziri mu bwengula.\nABAYEEKERA BAKUBYE OMUDUMU GWâ€™AMAFUTA\nEbbula lyâ€™amafuta nâ€™amasannyalaze byeyongedde mu kibuga Tripoli oluvannyuma lwâ€™ogumu ku midumu gyâ€™amafuta okuva e Zlantan okukubwa emizinga gyâ€™abayeekera.\nKatikkiro Al-Mahmoudi yategeezezza nti gavumenti ekola buli ekisuboka okuzza mbeera mu nteeko.\nAl-Mahmoudi era yalumbye nâ€™amawanga agâ€™omukago gwa NATO nti bafubye okusaanyawo ebyobugagga bya Libya kyokka nga ne Gaddafi tebagenda kumuggyako.\nYagambye nti Abazungu baggyeeyo buli kyakulwanyisa kyokka olutalo lugaanyi nâ€™agamba nti mpozzi nga baleese byakulwanyisa ebya nukiriya nga bwe baakola e Japan mu 1945.


Yiga Olulimi Oluganda – Page 3 – ababaka\nHome Topic Yiga Olulimi OlugandaPage 3\nNovember 21, 2008 at 2:03 am #20572\n1. Mbuulira amannya ga\nNnamasole wa Ssekabaka Ssuuna II ?\n2. Waliwo ekisoko ekigendera ku mutaka Mulindwa. Kimpe.\n3. Lubaale Mukasa mwana wa Wannema. Ekiggwa kya Mukasa ekikuli kiri ku kizinga ki?\n4. Ekinyonyi ekidda ku muti awo ne kikuuma enkoko kizirye Omuganda akiyita atya?\n5. Amasiro ga Ssekabaka Kimera gali Bumera mu Busiro. Bw’otayitayo Bumera oyitayo otya?\n6. Emiti egimu gibeera n’obukoola obusondowavu. Obukoola obwo buyitibwa butya?\n7. Ekibuga kya Ssekabaka Ssuuna II kiyitibwa Wamala. Edda olusozi olwo lwayitibwa nga lutya?\n8. Maliriza olugero luno: Omuti w’ebbanja……..?\nEnnaku alaga ntono.\n9. Omuzira mu Bazira ow’Entanda ya Buganda 2003, y’ani?\n10. Bw’oggya engogo ku kitooke nga bwe zigwa wansi, olwo oba okola ki?\n11. Nnende Lubaale wa wano. Ekiggwa kye ekikulu kiri ku kyalo ki?\nBukeerere . Kyaggwe\n12. Kalindaluzzi wa Kabaka ava mu kika ki?\n13. Omwami wa Kabaka afuga essaza ly’e Kabula aweebwa linnya ki?\n14. Mpa erinnya lya Kabaka eyafiira e Kijungute.\n15. Akatabo: Ndikumma Okulya kaawandiikibwa S .E. K Mpalannyi. Mu katabo ako, ani muntu omukulu?\n16. Mpa erinnya ly’omutaka akulira ekika ky’abeddira ensuma.\n17. Okugerengejja omuntu kitegeeza ki?\n18. Amasiro ga Ssekabaka Kiggala gali ludda wa?\n19. Teeka ekisoko ekituufu mu mpungu erekeddwaawo:\nYabassa …………okutuusa lwe baamala okwogera.\n20. Ekisibo ky’embuzi bwe kirwawo okwerebwa kiwunya bubi. Ekyo ekiwunya mu kiyumba ky’embuzi kiyitibwa kitya?\n21. Ntenjeru mbuga nkulu ya ssaza lya wa?\n22. Enju y’olukiiko lwa Buganda eyitibwa Bulange, eri Mmengo. Ekifo ekyo edda\nkyali kiyitibwa kitya?\n23. Maliriza olugero luno; Wano situukawo…………..?\nBw’avaawo assaawo mmanvu.\n24. Omuzira mu bazira ow’Entanda ya Buganda 2004 y’ani?\n25. Bw’oddira enti z’enkejje n’ozinyookereza mu lusuku, tugamba nti okola ki?\n26. Nagaddya Lubaale wa wano wa dda. Ekiggwa kye kiri ku kyalo ki?\n27. Oluzzi Kalindaluzzi lw’akuumira Kabaka , luli ku kyalo ki?\n28. Omwami wa Kabaka afuga essaza ly’e Buweekula aweebwa linnya ki?\n29. Mpa erinnya ly’omutaka akulira ekika ky’abeddira enkusu?\n30. Akatabo: Bwali Butamanya, akaawandiikibwa M.B Nsimbi, ani muntu omukulu mu katabo ako?\n31. Ekikolwa ky’okulayiza n’okubuulira empewo omukongozzi ky’akola kiweebwa linnya ki?\n32. Amasiro ga Ssekabaka Ssuuna I gali ludda wa?\n33. Teeka ekisoko ekituufu mu mpungu erekeddwaawo: Ssente ze babba zaali kagumba ………………..anti basatu ku bebaakwata bafu\n34. Omuntu bw’aba yeekubye akawoowo, tugamba nti awunya akaloosa, ate ennyama bw’ewunya obulungi tugamba nti ewunye ki?\n35. Mwera mbuga nkulu ya ssaza lya wa?\n36. Waliwo Kabaka eyafiira mu bunnya bwe yali nga alwanirira ensi ye. Mpa erinnya lya Kabaka ono.\n37. Olukiiko lw’Obwakabaka bwa Buganda olukulu luli Mmengo. Ekifo ekyo edda kyali kiyitibwa kitya?\n38. Maliriza olugero luno: Senkuba ya ggulo………..?\nBw’etekuba mubbi ekuba musezi.\n39. Omuzira mu Bazira ow’Entanda ya Buganda 2005, y’ani?\nDdamba Kaye John.\n40. Bw’okwata ekiwabyo /ekyabyo n’osala ebisanja okuva ku bitooke nga bwe bigwa wansi tugamba nti okola ki?\n41. Oluzzi Kabaka mw’anywa amazzi luyitibwa lutya?\n42. Ekiggwa kya Lubaale Kibuuka kiri ku kyalo ki?\n43. Omwami wa Kabaka afuga essaza ly’e Buvuma aweebwa linnya ki?\n44. Mpa erinnya ly’omutaka akulira ekika ky’abeddira akayozi\nKafumu ( Nsasa/Kyango- Mawokota.\n45. G. Kiwanuka Musisi ye muwandiisi w’olugero Kikonyogo. Ani muntu omukulu mu katabo ako?\n46. Abaana abamu bazaalibwa balogeddwa okuva mu mbuto za bannyaabwe. Eddogo eryo liweebwa linnya ki?\n47. Amasiro ga Ssekabaka Nakibinge gasangibwa ludda wa?\n48. Teeka ekisoko ekituufu mu mpungu erekeddwawo: Omuyaaye yasala empale ya kintu n’amubbako ssente zonna era Kintu agenda okukwata mu nsawo mbu agule omugaati yakwata mu lya……………\n49. Omuvubuka awunya kaabuvubuka, ate olwo embuzi ennume ewunya ki?\n50. Maggyo mbuga nkulu ya ssaza lya wa?\n51.Waliwo Kabaka eyafiira mu kkubo bwe yali akomawo nga ava okulwanyisa Abaziba. Mpa erinnya lye.\n52. Ekinyonyi Abaganda kye bagamba nti kye kikatikkiro kya Katonda kye kiri wa?\n53.Amasiro ga Ssekabaka Mulondo gali Bulondo. Bw’otayitayo Bulondo olwo oyitayo otya?\nPublished on: Thursday, 20th November, 2008\nNovember 25, 2008 at 3:42 pm #20659\nNyonyola enjogera eno:\nEyeyambudde tatya mpewo.\nNovember 27, 2008 at 7:57 am #20680\nAba agenda kuwuga bukunya skindive oba nga genze kuyiggira makage bya kugaayaako mu ngeri yekisezi? yeyambulira mu nyumba oba bweeru?\nNovember 27, 2008 at 12:39 pm #20696\nEngeri nyingi omuntu jayinza okuba nga yeyambudde. Example: ayinza okuba ng’agenda kunaaba.\nWabula enjogera erina amakulu mangi golina okunyonyola.\nNovember 27, 2008 at 7:36 pm #20700\nI’m all ears, I mean all eyes.\nNovember 28, 2008 at 6:19 am #20706\nTonto plse tuwe amakulu nze nkuwadde ebyaalo ngate temuli kirimu ntobazzi ate nga gwe mayumba kkumi waayo , ngezaako obutatunulira avatar yo\nNovember 28, 2008 at 9:11 am #20711\nAmaka g’ekkonkome gasangibwa wa ?\n1. Malayo olugero luno: Obuzira obwogerere…………..\n2. Amasiro ga Ssekabaka Kyabaggu gali ku kyalo ki ?\n3. Mu nsinza y’Abaganda ey’ennono mulimu Lubaale w’abakakaalukanyi. Y’ani ?\n4. Enkoko enjeru yonna eyitibwa etya ?\n5. Ebibala ebibeera ku mutuba ogwa butana, biyitibwa bitya?\n6. Ssekabaka Dawudi Ccwa II teyali ku mbuga nkulu e Mengo we yakisiza omukono. Yali mu kifo ki ?\n7. “Okweriira mu muntu obuzza” kisoko. Kitegeeza ki?\nKwesasuliza ku muntu.\n8. Ebigambo ebissiddwa mu bukomera bisikize ekigambo ekituufu. Ssekabaka Daniel Mwanga yawoomerwanga nnyo “ennyama enjokye”.\n9. Mpa amannya g’omwami w’essaza eyakwata Kabaka Mwanga II n’Omukama Kabaleega.\n10. Mpaayo ekisoko ekitegeeza omuntu okuba ng’akkuse nnyo.\nOlubuto okuba nga lumuli mu mannyo.\n11. Mpa amakulu g’olugero olukuweereddwa. “Kasugga kagoba kasambu”.\nAbaana batera nnyo okufaanana bakadde baabwe.\n12. Ani yawandiika akatabo : Omusajja Waakulira ?\n13. Mu mulimu gw’obukomazi mulimu ekigambo Jegeju. Kitegeeza ki? Buba busaanyi obulya omutuba.\n14. Waliwo abooluganda babiri abaafugako Obuganda naye baalwanagana omu n’atta munne. Mpa oyo eyattibwa.\n15. Mpaayo ekisoko ekitegeeza okwogera ekintu ekirabika.\nOkwogera ekirabika ng’ow’ejjanga abika.\n16. Malayo olugero luno: Akikuba empola akitta………..\nNnabe taba na minyolo.\n17. Amasiro ga Ssekabaka Jjunju gali ku kyalo ki?\n18. Mu nsinza y’Abaganda ey’ennono, mulimu Lubaale omulezi w’abaana. Y’ani ?\n19. Enkoko bw’oba toyagala etakule bitooke byo, ogisiba amagulu gombi kyokka ng’esobola okutambula. Ekyo kiyitibwa kitya?\n20. Ensigo eziva ku kitooke ekiyitibwa ekitembe ziwe erinnya ?\n21. Ssekabaka Ssuuna II yaggya omukono mu ngabo nga tali ku kibuga. Yali mu ssaza ki ?\n22. “Okubika abalamu” kisoko. Kitegeeza ki ?\n23. Ekigambo ekissiddwa mu bukomera kisikize ekigambo ekituufu: (Omugenzi) Kabaka Muteesa II ye yali Pulezidenti wa Uganda eyasooka.\n24. Ssekabaka Mwanga II ye yasimisa ennyanja y’omu Ndeeba. Mpa amannya g’omwami eyakulembera omulimu guno.\n25. Mpaayo ekisoko ekitegeeza okulumwa enjala.\nOlubuto okuba omuntu ku mugongo.\n26. Mpa amakulu amakusike ag’olugero luno: “Nnajjukiranga ne nseka, nga tebakigambye ye”\nAbantu batera nnyo okusanyukira ebizibu bya bannaabwe.\n27. Ani yawandiika ekitabo: Manya Ebifa mu Ssaza ly’e Bulemeezi ?\n28. Mu mulimu gw’obukomazi, mulimu ekigambo mbula. Kitegeeza ki ?\nOlubugo omutali katuli wadde akamu bwe kati.\n29. Waliwo Kabaka wa Buganda eyayagala ennyo nnyina era n’awera n’empisa ya Bakabaka obutaddamu kulaba ku bannyaabwe. Yali Kabaka ki oyo?\n30. Mpaayo ekisoko ekitegeeza omuntu ok\nwereetera yekka ebizibu ?\nOkweyokerera omukira okubulwa ky’otuuza.\n31. Malayo enjogera eno: Ataalaba nnyina nga muto…………\nY’agamba nti kitange baamuseera omukazi.\n32. Amasiro ga Ssekabaka Ssemakookiro gali ku kyalo ki?\nKisimbiri mu Busiro.\n33. Mu nsinza y’Abaganda y’ennono Lubaale abaza emmere.Y’ani?\n34. Enkoko ey’amagulu amampi ennyo eyitibwa etya?\n35. Amasanda g’omuti oguyitibwa omuwafu gayitibwa gatya?\n36. Ssekabaka Kalema teyabuulira ku kibuga kye.Yabulira mu ssaza ki ?\n37. “Endeku okutayirana”, kisoko. Kitegeeza ki ?\n38. Maliriza ekisoko kino: “Nnakatindigiri……….”\nNg’omuzaana adduka obuko.\n39. Amaka g’ekkonkome gali ludda wa ?\n40. Ekitiibwa ky’Obwannaalinnya kyatandika ku mulembe ki ?\n41. Essubi eriserekuluddwa ku nju liyitibwa litya ?\n42. Ssekabaka Dawudi Ccwa II yasikira ddi Obwakabaka? 1910.\n43. “Okubumba emmindi” kisoko, kitegeeza ki?\nKukola bya kito.\n44. Omuntu gwe bagamba nti baamusuulira omukinga y’aba atya?\nNga by’akola tebirabika.\n45. Abassi b’enswa ensejjere, tebayiting’ana mannya bwe baba bagenze okuzizuuka. Bayiting’ana batya?\n46. Bw’oba otambula , enviiri n’owulira nga zikuvudde ku mutwe, Omuganda embeera eyo agitaputa atya?\nNti okumpi awo wandibaawo ekintu ekiyinza okukuviiramu obuzibu.\n47. Ani yawandiika akatabo: Ebitontome Eby’ensibo ?\n48. Ekiba ekiddugavu ekyetoolodde ennywanto y’ebbeere , Omuganda yakiwa linnya ki?\n49. Bw’oba tolina akuyamba, weefaako wekka. Mpa olugero olugya mu mbeera eyo ?\nAtalina amukaamwana, yeekaamwana yekka.\n50. Mpaayo ennukuta emu esiiya. S.\n51. Emyaka 1914-18 girina kyafaayo ki ekikulu ekituleetera okugijjukira ennyo. Ssematalo I\n52. Abaana baabadde babiri, omu n’ayita munne nti: Mugoziita, oli n’addamu nti tojja ndya, omuzannyo ogwo guyitibwa gutya ?\nPublished on: Thursday, 27th November, 2008\nNovember 28, 2008 at 2:21 pm #20714\nEyeyambudde tatya mpewo:\nBwewewaayo okukola omulimu gukolere ddala nga omaliridde, ssi nsonga ‘mpewo’ ki eyinza okukutawaanya nokukulemesa. Okumalirira mwemuva obuwanguzi. Abantu bwebalaba ng’otandise ekintu kyonna, ng’abamu batandika kukuterebula nakukusekerera. Naye bwewewaayo, omaliriza era n’owangula.\nMungeri endala, enjogera eyo efananako nenjogera egamba nti “Ssebukoko buto, bukungiriza kyebunamalawo”. Bwolaba omuntu nga yewadde okukola ekintu, manya nti yakitegeka dda okukikola, era namalirira okukitandikako. Nolwekyo tekigasa kugezaako kumuterebula. Omugezi kyakola, kumwongera bumalirivu. Kyova olaba nga abaganda tebayita kumuntu akola mulimu nga tebamwebazizza. Kuba kumuzzaamu maanyi.\nNengeri endala nyingi…\nDecember 3, 2008 at 1:12 am #20773\nOlukiiko lulina obulombolombo obukuuma ekitiibwa kya Kabaka\nOlukiiko lwa Buganda nga lutudde mu Bulange e Mmengo.\nBya Polof. Livingstone Walusimbi, Keefa Ssentoogo, Dr. Michael Nsimbi\nOLUNAKU lw’olukiiko bwe lwatuukanga Katikkiro ng’ayambala n’agenda ewa Kabaka okukiika. Bwe yafulumanga mu kisaakaate kye ne bakuba eng’oma ye n’egenda ng’evuga okutuusa lw’ayingira mu Lubiri. Awo n’atuula mu kigango Masengeregansaze n’abaami bonna.\nAwali Kabaka waabeerangawo abantu ab’amagezi era abaayiga okuweereza era Kabaka be yatumanga okujja mu kigango, Masengeregansaze oba mu Ndogobukaba, n’asanga omwo Katikkiro ng’atudde n’Abaamasaza, n’abaalya ebitongole ebinene era n’olukiiko lwonna.\nAwo omubaka n’agamba Katikkiro nti, ‘Kabaka antumye okukulaba.’ Katikkiro n’addamu nti, ‘Asinze?’ Omwanjuzi n’addamu nti, ‘Asinze.’\nEra oyo atumiddwa n’agamba Katikkiro nti, ‘Nzize okubuuza olukiiko.’ Katikkiro n’addamu nti, ‘Yee baabo bonna.’ Awo Abaami ne beeyanjula nga boogera amannya gaabwe, ne kuddako abaamasaza, abamyuka baabwe, abaalya ebitongole ebikulu, abamyuka baabwe, Bassaabaddu, n’abalala ne balyoka beemenya amannya gaabwe eri omwanjuzi. Buli Mwami yayogeranga amannya abiri, ery’omwami n’erirye, olwo omwanjuzi ng’amuddamu nti, ‘Nkulabye’.\nEra olukiiko bwe lwabeerangamu Abaamasaza bonna n’Abaami abawera nga 500 oba okusingawo, omwanjuzi yategeeranga amannya gaabwe gonna awatali kugatamattama. Awo omwanjuzi n’agamba abaami bonna nti, ‘Nze Kabaka gw’atumye ng’enze’. Ne baddamu nti, ‘Osinza.’ Awo n’agenda. Omwanjuzi bwe yatuukanga awali Kabaka n’afukamira bulungi ng’abwamye ku ttaka n’amugamba nti, ‘Katikkiro antumye okukulaba n’olukiiko lwonna.’ Kabaka n’akkiriza nti, ‘Yee.’ Omwanjuzi n’ayanjula amannya gaabwe n’obwami bwabwe. Abanjuzi baabeeranga bagezi kubanga oluusi ku mannya 500 bwe yayogerangako 200 oba 300 n’alyoka ayogerera wamu abo b’atamenye mannya nti, “N’Obuganda bwonna weebuli”\nKabaka bwe yabeeranga ayagala okujja mu lukiiko olwo n’ayambala n’ajja mu Bulange oba mu Masengere-gansaze n’alabika. Era bwe yabeeranga alabise ng’asooka kuyita Katikkiro n’owOmulongo Kimbugwe, Abaamasaza n’Abaami abaganzi. Yabeeranga nabo ekiseera kitono, abaami ne bajja ku luggi ne beeyanjula buli omu nti “Nze Omutabuuza nzize okulaba ku mufumbo”. Omu ku baami abo abasoose okujja eri Kabaka n’amuddamu nti, “Awulidde Ssemanda agamenya embazzi n’okuyunga.” Oba nti, “Akuwulidde Magulunnyondo Nnantalinnya mu ku kateebe.”\nBwe yalabanga abeeyanjudde baweze nga kkumi n’alagira okubaggulirawo. Ne bajja ne bafukamira mu maaso ga Kabaka walako ng’ebigere 30 ne bagamba nti, ‘Businze?’ Bakungu bannaabwe ne babaddamu nti, ‘Businze Obusiro.” Awo ne batuula mu bifo wabbali ate nga tewali kwogera nnyo. Kyalinga kizibu atali musajja wa Kabaka okumutuu-kako nga talina bw’ayinza kweyanjula.\nWabula ku lukiiko olunene, oluusi abaami tebeeyanjulanga. Omwanjuzi bwe yatuukanga mu maaso ga Katikkiro ng’amugamba nti, ‘Ssebo nkuddukidde’ Awo ng’omwami n’abantu bonna abalala bayimuka ng’omwanjuzi abakulembera. Katikkiro bwe yatuukanga mu maaso ga Kabaka n’afukamira okumubuuza nti, ‘Osinze?’ N’addamu nti, ‘Yee’, olwo Abaami bonna ne babuuza bwe batyo, ne baddayo mu bifo byabwe.\nNaye Kabaka Muteesa I bwe yayiga okusoma n’adibya okusinzibwa n’alagira abakungu be abakulu okumulamusa nti, ‘Sibwakeri’ (Saba heeri) eky’Oluwalabu ekitegeeza nti, ‘Bulumgi.’ Bwe yalwala n’akikyusa mu Luganda nti, ‘Bulungi?’ Naye n’addamu bw’atyo nti, ‘Bulungi’ Era n’empisa y’okumenya amannya g’abakungu n’ekendeera kubanga yali takyayagala kukooyesebwa. Ng’awo ayita Abaami abakulu bokka ne bamulabako katono.\nWandiika ku mpisa y’okulanya nga bwe yalinga mu Buganda.\nPublished on: Saturday, 29th November, 2008\nDecember 7, 2008 at 10:11 am #20894\nAbaggazi ba Kabaka baatambulanga n’enzigi\nEKITIIBWA kya Kabaka kyeyolekeranga mu bintu bingi. Okugeza; bwe yabeeranga agenda okulabika, kwe kujja mu Lukiiko, ng’eng’oma eza buli ngeri nga zivuga, era n’abambowa nga batambulatambula n’emigwa gyabwe nga balindirira okusiba omuntu yenna asingiddwa omusango ku Lukiiko.\nBuli musango ogwasalibwanga, ng’ab’eng’oma bakuba, era omuntu ng’asingiddwa omusango n’ayagala okwegayirira Kabaka okumusonyiwa, nga kizibu eddoboozi lye okuwulikika.\nAwali Kabaka tewaabulangawo baloopa bannaabwe n’ababawaayiriza, bagobebwe mu bwami bwabwe oba banyagibweko ebintu byabwe, abaloopi babyefunire. Wabula Kabaka Muteesa y’ataayagala baloopi. Bwe waloopanga munno, yamuyitanga n’amugamba nti, ‘Gundi y’akundoopedde.’ Ate bwe wazzanga omusango n’omutegeeza amazima yakusonyiwanga. Naye bwe wamulimbanga n’aleeta abajulirwa ne bakulumiriza ne gumala gukusinga nga tolema kuttibwa.\nKabaka bwe yabeeranga atambula nga wabeerawo abantu bangi nnyo, era bwe yatuukanga awatali kkubo, nga bayinza okuwagulawo obuwaguzi amangu ago ne wafuuka ekkubo. Ate era mu kutambula kwe, abaggazi bonna baagendanga n’enzigi zaabwe, naye bwe baawummulangako, ne balyoka basimba enzigi ezo ne zifaanana ng’olubiri, Kabaka n’awummula bulungi munda. Teyaziyizibwanga mu kulagira kwe kwonna, ekigambo kye nga kye kifuga byonna.\nBano be baakuumanga ekitiibwa kya Kabaka;\nMulamba Omuggazi nga y’afuga abaggazi,\nKawuuta Omufumbiro nga y’afuga abafumbiro,\nSseruti Omusenero nga y’afuga abasenero,\nKawuula Omugoma nga y’afuga abagoma,\nNsanja nga y’afuga abamese abaakuumanga amayembe ga Kabaka,\nBanda Omubumbi nga y’afuga ababumbi,\nNakyeyo ne Masiko nga be balongoosa empya n’obukubo bwonna,\nOmukwenya nga ye yeetikka emigugu gya Kabaka ng’atambula,\nOmusolooza nga y’akung’aanya enku za Kabaka.\nAbo nga bw’obagattako n’abambowa, wasangiranga ddala ekitiibwa kya Kabaka nga kijjudde be ddu.\nOmwami eyafuganga Olubiri lwa Kabaka nga ye Ssaabakaaki, era yalinanga obuyinza ku buli muntu mu lubiri, nga ky’alagira kikolebwa mangu ago.\nKabaka bwe yajjanga ku lukiiko nga Katikkiro amwanjulira emisango gy’amaze okusala, era abajulidde Kabaka nga nabo bawoza. Omubaka wa Katikkiro omuddu era n’omukyala tebaavanga mu kkubo okutwala eri Kabaka ebifa ebweru, era n’omubaka wa Kabaka teyavanga mu kkubo okugenda eri Katikkiro okumutegeeza ebifudde mu Lubiri, oba ebweru by’abadde tannawulira.\nNaye mu bigambo byonna, Kabaka ne Katikkiro baateesanga bumu era nga kye bateesa kye kikola, ate era nga bawang’ana ekitiibwa mu ngeri ennungi ddala, anti Kabaka bwe yatumanga omubaka okugenda okukima ekintu kyonna oba nte, n’atagenda na mubaka wa Katikkiro nga tazireeta. Buli ow’essaza yenna n’omwami omukungu, n’abaami ab’ebitongole nga bw’ajja ku kibuga tasooka kugenda mu Lubiri lwa Kabaka nga tannalaba Katikkiro n’okumanya ebifa mu kibuga.\nBuli kigambo ekinene oba eky’ekyama ekibuulirwa Kabaka kyasookanga kumanyibwa Katikkiro. Kabaka bwe yabeeranga yeetamiddwa Katikkiro ng’ayagala okumugoba, n’okuzzaako omulala, yasookanga n’aziyiza ebigambo eby’ekyama okuyita gy’ali, ne bifuluma ku Kimbugwe omukulu w’olubiri eyasitulanga omulongo, okutuusa Kabaka lwe yalondanga Katikkiro omulala.\nKatikkiro bwe yabeeranga aweebwa Obwakatikkiro, Kabaka yabugabanga ayimiridde ku nju y’Olukiiko ng’akutte omuggo Ddamula oba Bagambira. Abaami abaalondebwa okunona anaalya Obwakatikkiro ne bayimirira mu maaso ga Kabaka, n’akwasa oyo gwe yalonda okulya Obwakatikkiro omuggo, gwe bagukwasizza n’agamba nti, “Nnaabulamulanga n’obwesigwa nga nsala emisango n’amazima.” Awo n’ayingira mu kisaakaate kya Katikkiro, ne Kabaka n’addayo ewuwe, naye tewaabeerangawo kweyanza ng’Obwami obulala bwonna.\nMenya abaami abakulu mu Lubiri lwa Kabaka 10 olage ebika mwe bava n’emirimu gye bakola.\nDecember 10, 2008 at 2:15 am #20962\n1. Omuntu abeera na njala. Olwo ente n’ebeera na ki ?\n2. Olubugo olwokubiri mu kuyimbula omutuba luyitibwa lutya ?\n3. Kkoyi kkoyi: Waggulu bisagazi, wakati ndeku, wansi nviiri ?\n4. Maliriza olugero luno : Ndifiira ku baganda bange……….\nNga n’akamwa kalungi.\n5. Enkuba esooka okutonnya mu mwaka gw’enswa eytibwa etya?\n6. Obusa bw’embuzi buwe erinnya?\n7. Abayizzi bwe basanga ng’ekizigo ensolo ekidduseeko, ekizigo ekyo bakiwa linnya ki?\n8. Mpa akalombolombo k’omujjwa ku mukago ogusobye ?\nOmujjwa y’asikira omukago ogusobye.\n9. Omukazi bw’aba agenda okusimba emmere eno asooka kugyekuba ku ntumbwe esobole okugejja. Mmere ki ?\n10. Ekimu ku bitundu by’omubiri gw’omuntu ye kalijjonjo. Mpa erinnya eddala erya Kalijjonjo.\n11. Ekitongole ekirabirira amayembe ga Kabaka kiweebwa linnya ki?\n12. Ani yawandiika ekitabo: Ekisirisa Afumba ?\n13. Mpa erinnya ly’eddiini erya Kabaka wa Buganda eyakisiza omukono e Bungereza ?\nEdward/ David/ Fredrick.\n14. Ekikolwa ekikuweereddwa kiteekeko akawakatirwa akasoboka era okalage. Sala.\n15. Teeka ekisoko ekituufu mu mpungu erekeddwawo. Omulenzi atambula nga ………….. mu bigere by’embwa?\n16. Kkoyi kkoyi: Nnengera mayembe ennyama sigirabako?\nEndagala mu lusuku (zikweka amatooke).\n17. Ettabi eritemwa ku mutuba nga lyakusimba liwe erinnya.\n18. Omuntu awulira kaloosa, olwo yo embwa ewulira ki ?\n19. Malayo olugero luno: Mukadde ayigga…………..\nOlutabaalo atenguwa lutenguwe.\n20. Amazzi g’ennyanja gayitibwa gatya ?\n21. Obulwadde obutta embuzi ekirindi buyitibwa butya ?\n22. Ekifo awakung’anira emisu wayitibwa watya ?\n23. Omuntu bw’afa ng’abadde mulima, omujjwa akola mukolo ki kiwonye emmere obutagenda na mufu?\nAwangula enkumbi y’omugenzi.\n24. Omukazi bw’aba awaata ettooke eririmu nguju, akola atya okulaba nga nguju tayingira mu ttooke asigala mu bikuta?\nAlamusa nguju ( Nguju eradde?).\n25. Ekimu ku bitundu by’omubiri gw’omuntu kiyitibwa ntanyeenya. Mpa erinnya eddala ery’entanyeenya ?\n26. Ekimu ku bitongole ebisangibwa mu Lubiri kye kitongole ekirabirira engatto za Kabaka. Mpa erinnya ly’ekitongole kino.\n27. Ani yawandiika akatabo: Emmwaanyi Gye Weesiga?\n28. Mpa erinnya ery’eddiini erya Kabaka wa Buganda eyakisiza omukono mu bizinga by’e Ssesere?\n29. Ekikolwa ekikuweereddwa kiteekeko akawakatirwa akalazi era okalage: Sala.\n30. Olubugo olusooka okuyimbulwa ku mutuba luyitibwa lutya?\n31. Omuntu abeera na nkwawa. Ente n’eba na ki?\n32. Malayo olugero luno: Olukula luyonka abaana baalwo…….\nOmuliro gwebikka evvu.\n33. Enkuba etonnya ng’obudde bunaatera okukya eyitibwa etya?\n34. Mpa erinnya eriweebwa embuzi enkazi.\n35. Enkofu we zinaabira tewamera muddo. Ekifo ekyo kiyitibwa kitya ?\nEmbuga ya Ddungu.\n36. Ekitongole ekyetikka emigugu gya Kabaka kiweebwa linnya ki ?\n37. Omukazi asimba lumonde akola mukolo ki okubaza emmere eyo? Atuula mu bikata oluvannyuma lw’okubyala.\nDecember 12, 2008 at 7:27 am #20993\nOmusiri gw’entula guyitibwa gutya ?\nASEMEI WESSAALI azze n’ebimu ku bibuuzo ebibatuuyanyizza wiiki eno:\n1. Amasiro ga Ssekabaka Mwanga I gasangibwa ku mutala ki ?\nKavumba e Busiro.\n2. Abayizzi bwe bamala okugabana ennyama enjigge, omukulu w’omuyiggo akuba omuggo mu bbaagiro nga bw’alaamiriza nti:\nAbadde asera omuyiggo gwa ddungu alekere awo. Ekikolwa ekyo kiweebwa linnya ki ?\n3. Bwe nkubuulira emitwe gy’ebitabo nga ggwe ontegeeza eyabiwandiika: Bukadde Magezi, Zinunula omunaku ?\nE.K N Kawere.\n4. Ekiwuugulu bwe kikaaba, Abaganda embeera eyo bagiwanuuza nti kiba kizze kubika. Abaganda bakola batya okulaba ng’ekiwuugulu bye kizze okubika tebituukirira ?\nBakikasuukirira ekitawuliro ky’omuliro.\n5. Ekkubo ly’ekinyomo liweebwa linnya ki?\n6. Ebintu byonna ebyanyagibwa mu lutabaalo biweebwa linnya ki ?\n7. Omwana omuwanvu agenze. Ekigambo omuwanvu kiwe erinnya lya ggulama.\n8. Obutiko obumera olw’enswa embobya buyitibwa butya?\n9. Leetayo erinnya eddala eritegeeza endiga enkazi ?\n10. Mu buwangwa bw’Abaganda, omukazi tafuga basajja. Ddi lw’akkirizibwa okubafuga?\nNg’omwana we afuuse Kabaka ( nga ye afuuse Namasole).\n11. Entula eng’anda Omuganda yagiwa linnya ki?\n12. Malayo olugero luno: Teweetenda bulima ………?\nNga ku nsambu kwe balaba.\n13. Embidde eya nsowe ebeerako ebyayi ebiddugavu. Erangi eno giwe erinnya ?\n14. Omukazi takkirizibwa kugenda mu lutabaalo. Ddi lw’akkirizibwa?\nBw’aba agenda okusima lumonde, akwata engabo (ekibbo) n’effumu (ensobyo).\n15. Leetayo erinnya eddala eritegeeza enseenene gye bayita kibazzi?\n16. Obutiko obumera olw’enswa ez’ebisisiro (ebikamulo), buyitibwa butya ?\n17. Mpa ekisoko ekigya mu mbeera ekuweereddwa: Omwana ono sikyamwesiga.\n18. Ekigambo ekissiddwa mu bukomera kisikize ekigambo ekituufu: Ssaabasajja Ronald Muwenda Mutebi II (atufuze) bulungi.\n19. Mu lulimi lw’aba mulimu ekigambo: Eggami. Eggami kye ki ?\nMu maaso w’eryato munda.\n20. Mpa erinnya lya Kabaka wa Buganda eyagatta essaza lya Buweekula ku Bwakabaka bwa Buganda ?\n21. Ani yawandiika ekitabo: Kulyennyingi ?\n22. Maasombira ye Nnamasole wa Ssekabaka Ccwa II. Olubiri lwe lusaangibwa wa?\nKanyanya ( Kyaddondo).\n23. Omuggo gwe babajja nga guliko akeewese waggulu guweebwa linnya ki?\n24. Erinnya lino lisse mu bibinja: Omuti (emiti).\n25. Omusiri gw’entula, guyitibwa gutya?\n26. Malayo olugero luno: Akatono akatuuse………….\nKakira eddene essuubize.\n27. Ekitooke bwe kireeta endu ennyingi ,bagamba nti kikoze ki?\n28. Olwabadde okutuuka, ne bampa ekiryabatabaazi. Olwo bampadde ki ?\n29. Mu buwangwa bw’Abaganda,omukazi taba mutaka. Naye waliwo abakazi abayitibwa abataka. Mpaayo omu.\n30. Mpaayo ekigambo ekitegeeza “Kaalugendo”.\n31. Obutiko obumera olw’enswa ez’akasanjasanja, buyitibwa butya?\n32. Mu lulimi lw’abavubi mulimu ekigambo : Akalumba. Akalumba kitegeeza ki ?\nEmabega w’eryato munda.\n33. Enkoko gye bandeetedde yabadde esibiddwamu olulagala. Luwe erinnya.\n34. Mpa erinnya ery’awamu eriweebwa abaami ba Kabaka ku mutendera ogusooka.\n35. Malayo olugero luno: Endwadde y’omuto tekwata…………..\nNga wa muganzi gw’ekutte.\n36. Mpa amakulu agali mu kisoko kino: Emmwanfuda okuyunguka ezziga:\n37. Mpaayo ekigambo ekirala ekitegeeza ekitto (embeera). Ekikome.\n38. Kalimbwe w’enkoko bwe bamussaamu evvu afuna erinnya eddala. Limpe.\n39. Kkoyi kkoyi: Nnina mukazi wange ayambala buziina n’amala anyuma.\n40. Amasiro ga Ssekabaka Kayemba gasangibwa ku mutala ki ?\n41. Ennyamba enjigge Kabaka gy’alya tefumitibwako ffumu. Bagikola batya.\n(Kozesa ekigambo kimu).\n42. Mpa erinnya ly’omuntu eyawandiika ebitabo bino: Guluma Yaguzza, Nkeesa Lukya.\n43. Ekibe bwe kikaaba, Abaganda bawanuuza nti kiba kizze kubika. Okuziyiza ekyo, bakiwereekereza ebigambo. Bimpe.\nBakikolimira nti “ Genda ofe”.\n44. Omukululo ogusigala ekkovu we liyise guweebwa linnya ki?\n45. Mu lutabaalo, omuntu eyewaayo n’awanika emikono aweebwa linnya ki?\n46. Omwana agenze. Ekigambo agenze kiweebwa linnya ki erya grammer?\n47. Amazzi ge yaleese tegaabaddemu lulaga kye gaavudde gamuyiikira. Olulala olwo luwe erinnya.\n48. Embuga z’abaami ba Kabaka ziyitibwa zitya?\n49. Maliriza enjogera eno: Eby’e Buganda byatereezebwa…………..\nNga kye bamutumye ky’aleese.\n50. Mpaayo erinnya eddala eritegeeza obuggalamatu.\n51. Mpa amakulu agali mu kisoko kino: Okukaaba akayirigombe.\n52. Endiga bw’erundirwa mu nte efuna erinnya eddala. Limpe.\n53. Kkoyi kkoyi: Omugenyi asengudde omutaka.\nNnabe mu kiswa.\n54.Malayo olugero luno: Mimwa etoloba………\nNg’ageya bwe bajja.\nPublished on: Thursday, 11th December, 2008\nDecember 14, 2008 at 3:10 pm #21073\nOmwana tawasa mu kika kya nnyina\nBya Dr. Michael Nsimbi, Polof. Livingstone Walusimbi, Keefa Ssentoogo\nOBUKO gye mizizo egyabeeranga mu bufumbo nga gino; Omukazi bwe yamalanga okufumbirwa, omusajja eyamuwasizza teyalabanga ku nnyina wa mukazi we, era n’abakazi abalala baganda ba nnyina mukazi we, nga bonna abayita bakoddomi be anti kyabeeranga kya nsonyi.\nNg’omukazi takwata ku Ssezaala we, newankubadde baganda be, ne bassenga be abakazi bwe bali ab’olubu. Ng’abo bonna abayita bassezaala be. Era nga tayita mu mpya zaabwe wakati, wabula okuyita ku mabbali ng’abalaamiriza oluggya gye lukoma. Kyabeeranga kya nsonyi omukazi okuyita mu luggya lwa kitaawe wa bba, oba okumukwatako, oba okumuwa ekintu mu ngalo.\nEra nga ne kitaawe w’omusajja tayinza kukwata ku mukazi wa mutabani we, kubanga amuyita mukamwana we. Naye nga ye mukamwana abamuzaalira bba abalabako, era ng’atuula n’ayogera nabo naye nga tatuula kumpi ddala, wabula ng’atuula ludda lwa nnyumba, wakati mu ddiiro ne wabeerawo ebbanga. Ne bassezaala be batuula oludda olulala awo ne balyoka banyumya awatali kusobya gamba ng’engeri ewemula, nga boogera n’okwegendereza.\nOkutegeera ng’ekigambo ky’obuko kyatiibwanga nnyo, omuntu bwe yasobyanga n’akwata ku mukazi w’omwana we ate oluvannyuma n’alwala, nga bajjukira ekyo nti, ‘Munnaffe nno ky’avudde alwala yakwata ku muko mukamwana we.’\nEra omwana wa ssengaawo adda ku kitaawo, naye omwana gw’azaala yayitibwanga Kizibwe era tomukwatako, newankubadde okusula mu nnyumba yo. Nga bw’asulamu ne weegatta ne mukazi wo, bwe yalwalanga nga bagamba nti, ‘Ky’avudde alwala obulwadde buno, n’okukankana, yakwata ku muko Kizibwe we, naye musowelere lw’anaawona.\nAwo ng’omusowerera ebintu bino;\nEnkoko emu enjeru, embuzi emu enjeru, empeke emu enjeru, n’ensinda emu. Ne bagenda nabyo ku ttale, ne babifumbira eyo. Baafumbanga nnyama njereere, tekwabeeranga mmere era nga babiriirayo. Ensinda n’empeke omuko ye yabisibanga ku mukono gw’omulwadde nga bw’ayogera nti, ‘Oba nze nakukwatako, kati nkusoweredde, wona.’ Awo nga taddamu kumukwatako. Naye eyakwata ku muko bwe yawonanga nga bamaze okumusowerera, nga banne bamanya nti yali asobezza ku bako. Ate bw’ataawonanga nga bagamba nti yalwala obulwadde bwe bulala.\nEra omwana teyawasanga oba okufumbirwa ku kika kya nnyina, naye okusinga ku nda omwazaalibwa nnyina mwennyini kubanga bonna yabayitanga bakojja be. Era tewabeera awasa mwannyina, kitaabwe bw’abazaala, newankubadde omuntu yenna ow’ekika kye. Naye bwe baakulabanga ng’oyenze ku ssengaawo, mwannnyina kitaawo, baakukwatanga ekivve ne bakutwala ku kyalo Luwuube ekiri e Bulemeezi ne bakuttira eyo mu ttambiro Kkubamutwe oba eddala eriyitibwa Balitta eriri e Bulemeezi.\nOmwana omuwala bwe yakabawalanga n’amala afuna olubuto ng’akyali ku luggya lwa kitaawe, ago gaayitibwanga ‘amawemukirano’. Omusajja eyamukolanga olubuto yateekebwangako omusango. Yatanzibwanga embuzi, n’agireetera kitaawe w’omuwala ne bagitta nga buwungeera n’efumbibwa ne bagirya n’eyaganza omwana waabwe era baagiryanga bwe bati;\nKitaawe w’omuwala ye yasookanga okukoza ekitole ky’ettooke n’akiwa omulenzi, n’omulenzi n’akoza n’akiwa kitaawe w’omuwala. Ate ne nnyina w’omuwala n’akoza n’awa omuwala, n’omuwala n’akola bw’atyo. Awo nga balyoka balya emmere, era baagibeerangako bana bokka, abalala bonna baabeeranga mabega nga tebasembera ku lujjuliro. Awo ne baawukana, kitaawe w’omuwala n’agenda abuuka mukazi we, era n’omulenzi n’agenda abuuka muganzi we. Awo ng’omuzizo guwedde. Baagambanga nti omwana omuwala okubeera olubuto ku luggya lwa kitaawe, ne batalya mawemuukirano, nga kitaawe afa obuko.\nLeeta obulombolombo busatu obwayambanga Abaganda okuziyiza obwenzi. Bunyonnyole bulungi.\nPublished on: Saturday, 13th December, 2008\nDecember 17, 2008 at 1:33 am #21106\nWESSAALI azze n’ebimu ku bibuuzo ebyayingizza abamegganyi ku luzannya oluddako:\n1. Olusuku lwa Kabaka oluyitibwa olw’abatabaazi lubeeramu bitooke ki?\n2. Eddagala erisekuddwa ne lissibwamu akazigo ne balisiba mu kyayi liweebwa linnya ki?\n3. Obutaka bw’Abenkerebwe obukulu buli ku lusozi ki?\nBudimbo/ Bwanja Ssingo.\n4. Maliriza olugero luno: Ow’entondo alunda zize……….\nEbisige tebyegatta na nviiri.\n5. Taggulula ekikokko kino: Kiki ekigenda waggulu eyo nga tekirina biwaawatiro, era olw’obutaba na biwaawatiro, tekidda.\n6. Embuga y’essaza ly’e Buvuma eri ludda wa?\n7. Seruti ye musenero wa Kabaka omukulu. Obwaseruti bwatandikira ku mulembe ki?\nKu Mikookiro oba ku mulembe gwa Ssekabaka Ssemakookiro.\n8. Mpa olugero oluva mu linnya lino: Sentamu.\nSsentamu nkadde, togiteresa munno.\n9. Essubi erisibiddwa awamu liweebwa linnya ki?\n10. Lwaki bwe basuula ebyawongo mu luggya, omujjwa n’abiggyawo, ye tebimukwata?\nSi wa kika ekyo ( Aba mwana muboole).\n11. Malayo olugero luno: Obumpi bw’ensuwa ……..\n12. Mpa erinnya eddala ly’oyinza okukozesa okutegeeza minvuuli?\n13. Bw’owulira eng’oma ng’evaamu amaloboozi gano, otegeera ki: “Bwake, bwake muliro, mpaawo alikutabaala……….” ?\nNga bakuma ekyoto Ggombolola.\n14. Engalo eya wakati bw’otagiyita kwemmembekedde, ogiyita otya?\n15. Akaddo kano Abaganda kwe balabira nti awo waali wabaddewo ente. Kaddo ki?\n16. Mpa erinnya eritegeeza Kanywabirezi?\n17. Mpa ebigambo ebyogerebwa jjajja eno nga bw’aasiba bamulekwa amafuvu ekiro enkeera nga kwe kussaako omusika.\nKaaba, mukadde wo yafa.\n18. Omuti Kintu kwe yasinga ente ye , enjuki zimale zigirume efe , guli mu ssaza ly’e Busujju. Guyitibwa gutya?\n19. Mpaayo erinnya limu erigwa mu lubu 13 ?\n20. Twagenze okusena amazzi mu nsuwa twasanze nkalu be……….\n21. Omuntu bw’agamba nti gundi alokompoka, makulu ki g’oggya mu bigambo ebyo?\nAmala googera ebitasaana/ ebitaliimu nsa.\n22. Mpa amakulu g’ekisoko kino: okugwa mu masiga.\nMusajja kwefumbira mmere.\n23. Mpaayo enjogera y’Abaganda eraga nga bwe baali bamanyi nti eriyo okuzuukira?\nKitaka talya, atereka buteresi.\n24. Mpa erinnya eriyitibwa olusuku lw’oku kibira.\n25. Akaddo kano Abaganda ke baziguza ebyuma eby’ekikomo. Kaddo ki?\n26. Kizira omujjwa okwera oluggya n’ataweebwa ssente. Kiki ekibaawo nga taweereddwa ssente?\n27. Malayo olugero: Ssekikubo kitutte ente……………\n28. Mpa ebigambo ebyogerwa omukulu w’olumbe eno nga bw’ayokya enkejje y’omugenzi?\nAyita erinnya lye n’agamba nti gundi, eyakwalula esiridde.\n29. Omuwafu Kintu mwe yatuulanga nga n’alamula Obuganda guli Naggalabi: Guyitibwa gutya?\n30. Ani kalabaalaba w’omwenge ogw’omuzizo abava okutabaala gwe banywa?\n31. Ekigambo ekissiddwa mu bukomera kisikize ekirala ekirina amakulu ge gamu: Mukasa (atema) ettooke.\n32. Abeddira Enseenene akabbiro kaabwe ki?\n33. Maliriza olugero luno: Siva we boogera……….\n34. Ebintu ebisibwa ku butimba buleme kukka mu mazzi biyitibwa bitya?\n35. Taggulula ekikokko kino: Omusajja yazimbirwako enju, oluvannyuma yagisitula n’agiggya mu kifo era n’aba nga y’asinga amaanyi…………..\n36. Embuga y’essaza ly’e Kkooki eri ludda wa?\n37. Mpa ebigambo Abaganda bye boogeza obukoko obuto ennyo naddala mu budde obw’empewo.\n38. Mpa amannya ga Katikkiro eyayomba ne Kabaka Abaganda bamale bamuwalirize alekulire.\nSir Apollo Kaggwa.\n39. Mpaayo oluyimba lumu oluyimbibwa mu kwalula abaana.\nKye kiziika omuliro.\n40. Mpa erinnya ly’ekiwuka abawala kye balumisa ku mabeere gaabwe okusobola okusuna ?\n41. Mpaayo erinnya limu erigwa mu lubu 16.\n42. Yamusozze effumu be……….\n43. Omwenge ogw’omuzizo ogunywebwa abava mu lutabaalo gubeera mu ki?\n44. Ekigambo ekissiddwa mu bukomera kisikize ekirala nga tokyuusizza makulu. Omwana (alya entungo) yange.\n45. Ab’eddira Enkusu akabbiro kaabwe ki?\n46. Maliriza olugero luno: Kuno tekuli kabi…………..\n47. Engege zisima engeri y’ebinnya mwe bizaalira. Ebinnya ebyo biwe erinnya.\n48. Omwami wa Kabaka afuga essaza ly’e Kabula aweebwa linnya ki?\n49. Obukoko obusookerreza okubuukira emiyagi buweebwa linnya ki?\n50. Mpa amannya g’omwami eyayomba ne Katikkiro n’alekulira n’okulekulira.\n51. Omuntu owoolugambo ennyo ageraageranyizibwa ku kitonde ki?\n52. Eng’oma Kabaka gye yakubanga ng’agenda okugaba olutabaalo yaweebwanga linnya ki?\n53. Tonda erinnya okuva mu kikolwa kino: kulunga.\nDecember 28, 2008 at 12:16 am #21339\nNakasigirwa eggumiza tegattibwa ku kigambo\nNAKASIGIRWA eziggumiza ze zino;\nNze, gwo, lwo, kwo, gwo, mmwe, zo, go, ggwe, yo, lyo, two, bo, byo, bwo, ye, kyo, ffe, gyo, zo, go, yo, n’endala.\nEbigambo ebyo tebigattibwa ku binnaabyo.\nGgwe olisooka okumpandiikira.\nYe alitutegeeza lw’alijja.\nBe basekedde waggulu.\nYo eringa endwadde.\nAkagambo ako olubeerera kawandiikibwa kokka.\nBuli lunaku alya wano ekyeggulo.\nAsekaaseka buli kiseera.\nBuli ajja amuwa empaawo y’omwenge.\nBuli akola asaanira empeera.\nEkigambo bulijjo kiwandiikibwa nga kiri kimu nga wano;\nAjja wano bulijjo.\nTatera kulabika bulijjo.\nBulijjo akagambo ka kawandiikibwa kokka. Naye mu maaso gaako bw’ebaayo ekigambo ekisookako enjatuza, a evaawo mu kifo kyayo ne wateekebwawo akabonero akasukkize.\nYe k’asome nga nze mpandiika\nKa bagende banaalabira eyo\nAkagambo ako kagattibwa ku kigambo ekikaddirira\nTofaayo mala gakola\nPublished on: Saturday, 27th December, 2008


1 Samwiri 22:9,1 Samwiri 22:22,1 Samwiri 14:47,Zabbuli 52 LCB - Naye Dowegi Omwedomu eyali ayimiridde - Bible Gateway\n1 Samwiri 22:9\n1 Samwiri 211 Samwiri 23\n1 Samwiri 22:9 Endagaano Enkadde nʼEndagaano Empya (LCB)\n9 Naye Dowegi Omwedomu eyali ayimiridde awamu n’abaserikale ba Sawulo n’ayogera nti, “Nalaba mutabani wa Yese ng’agenda eri Akimereki mutabani wa Akitubu e Nobu.\n1 Samwiri 22:22\n1 Samwiri 22:22 Endagaano Enkadde nʼEndagaano Empya (LCB)\n22 Awo Dawudi n’agamba Abiyasaali nti, “Namanya ku lunaku olwo, Dowegi Omwedomu bwe yaliiyo, nga ddala alibuulira Sawulo. Omusango gwange kubanga nze naleetera ennyumba ya kitaawo yonna okuttibwa.\n1 Samwiri 14:47\n1 Samwiri 14:47 Endagaano Enkadde nʼEndagaano Empya (LCB)\n47 Awo Sawulo bwe yalya obwakabaka bwa Isirayiri n’alwana n’abalabe be ku njuyi zonna: Mowaabu, n’Abamoni, ab’e Edomu, ne bakabaka ba Zoba, n’Abafirisuuti, na buli we yaddanga n’abawangula.\nZabbuli 51Zabbuli 53\nZabbuli 52 Endagaano Enkadde nʼEndagaano Empya (LCB)\n52 Lwaki weenyumiririza mu kibi ggwe omusajja ow’amaanyi?


Bukedde Online - Mutebi yeeraliikiridde ogwa Bul FC\nMutebi yeeraliikiridde ogwa Bul FC\nBusoga United ereese ba musaayimuto 7\nOMUTENDESI wa KCCA FC Mike Mutebi yeeraliikiriddemu ng’agenda okukyaza Bul FC mu liigi ya babinywera e Lugogo.\nLeero (Lwakutaano)mu Liigi\nPolice FC - Kyetume FC, Lugogo\nBUL FC - KCCA FC, Jinja\nMbarara City FC - Wakiso Giants FC, Kakyeka\nOnduparaka FC - Busoga United FC, Arua\nSC Villa - MYDA FC, Bombo\nVipers SC - UPDF FC, Kitende\nSoltilo Bright Stars FC - Kitara FC, Kavumba\nURA FC - Express FC,Bombo\nKino kiddiridde okuba n'abazannyi abalina obuvune okuli;Sadat Anaku, Dominic Ayella, Julius Poloto ne Gift Ali ate kuno kw'ogatta Steven Sserwadda, Sam Ssenyonjo, Joseph Kizza Bukenya, Andrew Kawooya, Joseph Kafumbe ne Musa Ramathan abali ne ttiimu y'abatasussa myaka 20 (Hippos) e Mauritania.\nMutebi agamba nti Bul FC y'emu ku ttiimu ezisinga okuwa KCCA FC akaseera akazibu era asuubira omupiira ogutagenda kuba mwangu naddala ng'abasambi be abasinga tebaliiwo naye yeegumizza nga bw'agenda okulwana okufuna obubonero.\n"Tegugenda kuba mupiira mwangu naye KCCA FC ttiimu nene, tugenda kulwana okuggyayo obubonero," Mutebi bwe yeegumizza.\nLeero(Lwakutaano) KCCA FC mu kifo ekyokutaano (9)enoonya buwanguzi bwa 5 sizoni eno, ekyalidde Bul FC eyakafunayo wiini emu yokka sizoni eno ng'eyagala yaakubiri okuva mu kifo ekye 12 n'obubonero 4. Bali ku kisaawe kya Kyabazinga e Busoga.\nUPDF FC ereese abasambi 8 omulundi gumu


Bukedde Online - Bp. Ssebaggala adduukiridde abaliko obulemu e Mukono\nPoliisi egobye abatembeeyi abakedde okweyi...\nOmulabirizi w’e Mukono, James William Ssebaggala yadduukiridde abaliko obulemu mu disitulikiti y’e Mukono n’emmere y’akawunga ka kkiro 500.\nBp. Ssebaggala n'abamu ku bakulembeze b'abalema.\nBp. Ssebaggala ng'akwasa abakulembeze b'abalema akawungaa kano mu maka ge ku Lwokubiri yagambye nti yabawadde katono olw'okuba nti abadde yaaakawaayo ttani z'akawunga 2 eri ttasiki ffoosi ya Mukono erwanyisa COVID 19 n'okukungaaanya obuyambi ate yabadde ali awo bano ne beekubira enduulu gy'ali ngaa bagamba nti abalema bafa enjala.\n"Nsaba mutandikire awo ate bwe tuliba tulina kye tufunye ekirala tulibongera. Wabula nga muwa bannammwe emmere mubagambe bafune eky'okuyiga mu mbeera eno. Bulijjo baleme kwemalira mu kusabiriza wabula mu mbeera gye balimu babeeko bye bakola kuba kati teri n'ayinza kuyimirira ku luguudo kusabiriza," bwe yagambye.\nAbakulembeze abaakwasiddwa emmere kuliko; Ramathan Lubowa kkansala w'abaliko obulemu mu munisipaali y'e Mukono, Abdul Nsubuga Majala ow'abaliko obulemu ku disitulikiti ne Fred Migadde.\nMajala yasiimye omulabirizi Ssebaggala olw'okudduukiriranga abaliko obulemu bulijjo n'asaba ne bannaddiini abalala okumulabirako babadduukirire naddala mu mbeera eno embi ng'abamu bali waka n'eky'okulya tebakiraaba.\nBp. Ssebaggala ng'akwasa abakulembeze b'abalema akawunga.\nYe Lubowa yalaze okunyolwa okulaba nga wadde disitulikiti ezze ekungaanya obuyambi okuva mu bantu ab'enjawulo, amakampuni ssaako aba Red Cross gavumenti be yansindika e Mukono okuyambako mu kugaba emmere eri abali mu bwetaavu, bbo ng'abalema tebalina ke baali bafunye n'okutuuka kati.\n"Twali tumantyi nti abalema okuli ne baannaaffe abeekululira wansi be bakulembera bwe twogera ku batalina mwasirizi, ate kati ani atalina mwasirizi abakulu gwe bali mu kuvujjirira emmere gye bakungaanya!" Lubowa bwe yeebuuzizza.\nWabula mu kwanukula, RDC w'e Mukono Fred Bamwine yagambye nti abaliko obulemu mu nteekateeka yaaabwe babadde tebannabatuukako wadde nga baakutuukibwako mu maaso eyo.\nMigadde yategeezezza nti abalala abakoseddwa mu mbeera eno be baana abalina obulemu ku mibiri okuli n'abagwa ebigwo nga balina amakerenda ge bamira buli lunaku naye ng'ate oli bw'alimira nga taalidde limukola bubi sso n'obutalimira abeera ku buzibu kati nga bali mu masanganzira eky'okukola bazaadde baabwe tebakirina.


Bukedde Online - Abayimbi abagudde mu laavu ne bamaneja baabwe ekitone kyabwe ne kisaanawo\nAbayimbi abagudde mu laavu ne bamaneja baabwe ekitone kyabwe ne kisaanawo\nMaama wa Pookino aziikibwa leero\nNantongo afunye omusajja amuwuuba\nSpice Diana ne maneja we Roger.\nOMUKWANO gulinga muzannyo. Gukuwa essanyu oba okukusuula mu ntata n’oluusi okukuggya ku mulamwa. Okufaananako n’emirimu emirala, ba bboosi n’abakozi gye baganza bannaabwe nga n’abamu bafumbo ne batuuka n’okubalemesa obufumbo, ne mu nsiike y’okuyimba bamaneja bangi abazze beefunza abayimbi n’abamu ne babasuumusa ne bafuukira ddala bakyala baabwe.\nOlw’okuba abasinga bajjira mu kiti ky’okuyamba abayimbi bano n’okubateekamu ssente bakulaakulanye ebitone byabwe, embeera eno waliwo abagifunyeemu ate abalala bakaaba olw’okubakwabula.\nMu kiseera kye kimu embeera eno ereetedde abayimbi abamu naddala abato okulemwa okukulaakulanya ebitone byabwe ate abali mu bufumbo ne bufa ne beevuma ebidongo. Mu bano muzingiramu abayimbi abanene mu bibiina, abawandiisi b’ennyimba, bannannyini situdiyo ezikwata ennyimba n’abagagga ababateekamu ssente.\nOlw’obudde obungi abayimbi bano ne bamaneja bwe bamala bonna nga bakola emirimu, batuuka ku ssa ly’okwemanya endya n’ensula okukkakkana nga beeriddewo. Abamu babatega obumasu, okubapokera omusimbi, okusula mu kisenge ekimu nga bagenze ku bivvulu nga bawoza nti bakekkereza ssente, okubagabira obulabo n’ebirala.\nAbalala beeyambisa embeera y’obwavu, obutamanya n’okwagala eby’amangu okukkakkana ng’omukwano gubazibye amaaso.\nOMUKWANO LWE GUBAZIBA AMAASO\nOmukwano bwe guyingirawo gukyusa abantu ne bava ku biruubirirwa byabwe. Eyali alowooza myuziki n’okumuwa obudde yeesanga obudde atandise kubumalira ku musajja gw’afunye n’ebivaamu tebiba birungi naddala nga baawukanye, anti buli omu atandika okulaba obubi munne olw’okumulemesa omulimu. Abamu enkolagaana ebadde eya bizinensi baggyamu bufumbo ne bazaala n’abaana. Wakati mu laavu wabeerawo ebbuba ne weesanga nga maneja aliko abantu batayagala basemberere muyimbi we ne kimufiiriza emikisa ne ssente.\nOlwa laavu ebeera eyingiddewo, buli omu atandika okulondoola n’okutambulira ku munne oluusi n’okumugaana okugenda okuyimba mu bifo ebimu gye bamuwadde bizinesi. Waliwo abatuuka n’okugaana abayimbi okubaako ebintu bye bakola ng’okuzina n’abawagizi ku siteegi ne beerabira nti omulimu gwabwe kusanyusa bantu.\nOkwewala bino bamaneja abamu basalawo okugaana abayimbi okuyimba basobole okubafunza obulungi olwo eyalina ekiruubirirwa ky’okufuuka omuyimbi ow’akabi nadda waka kufumba.\nABAYIMBI ABAKOSEDDWA SASHA BRIGHTON\nOlunaku lwe yategeeza abawagizi be nti afunye Herbert Shonga okumuteekamu ssente bangi baakisanyukira nga bagamba nti ono ayinza okumuyambako okulinnya eddaala okuva we yali mu Da Nu Eagles, kyokka okusinziira ku ngeri ebintu gye bitambulamu oyinza okulowooza anaatera okuva ku mulamwa anti ebiseera ebisinga obalaba ku mikutu gya social media nga bali mu mukwano beekola obusolosolo.\nFILLE MUTONI Ono yali mu kiti kye kimu ne Rema Namakula wamu ne Irene Ntale kyokka bano baamuyitako. Ebimu ku bizze bimukosa n’okutambula akasoobo bwe bukuubagano, ebubba, okuyombera mu bivvulu n’entalo zazze abeeramu ne bba era maneja we MC Kats. Ng’oggyeeko okumuyamba okutumbula myuziki we, embeera ya Kats okulondoola n’okutambulira ku Fille abamu bagirabanga okumulemesa okwetunda n’okumumalako emirembe.\nOmwaka oguwedde Kats yatabukira mu Club Amnesia n’alagira Dj okusirisa ebyuma atwale omuyimbi we olw’abavubuka abaali bamukutte omunyigo.\nSERENA BATA NE BROWN SUGA\nBombi bayimbi balungi era balina ebitone kyokka oyinza okugamba nti tebakyalina mukisa kutuuki-riza birooto byabwe eby’okufuuka abayimbi ab’akabi. Ewa Sipapa gye baagenda okufuna obuyambi n’okubatumbula baafunayo bufumbo era kati abakolera myuziki okusinziira ye bw’ayagala so ssi bbo nga bwe baagala.\nLEILA KAYONDO Bwe yafuna omugagga SK Mbuga nga maneja we yalaba ng’ekirooto kye eky’okufuuka omuyimbi ow’amaanyi kituukiridde kyokka ono teyakimanya nti okuyingizaamu laavu kyali kigenda kumwonoonera buli kimu.\nMbuga yamuteekamu ssente n’okusasula abayimbi abanene nga Jose Chameleone n’ab’ebweru okukola naye ennyimba kyokka bwe baayawukana buli kimu we kyakoma era kati Kayondo yaddayo ku ddaala ly’abayimbi abeeyiiya.\nMuyimbi mulungi kyokka ebimu ku bimusoomooza ze njawukana n’abantu bazze afuna okumuyambako okutumbula myuziki we era gye biggweera nga babiyingizzaamu laavu.\nPulodyusa Bushington yamuteeka ku maapu n’okumutwala mu mpaka za Coke Studio wabula baayawukana bubi era kigambibwa nsonga za mukwano. Ne Robert Kampala abadde amuteekamu ssente okukola vidiyo ez’akabi nga tava na ku nnyonyi naye gye buvuddeko baatabuka bubi. Yaliko ne Dubai n’omuvubuka omu eyali amusuubizza okumuteekamu ssente.\nAtobye n’omuziki okuviira ddala mu kibiina kya HB nga bali ne Brenda Nambi. Oluvannyuma lw’ebbanga ng’ayimba bw’omu era nga tebimmuka, yafuna Andrew Kaka nga maneja we okumuteekamu ssente mwe baggya laavu era kati amaanyi bagamalidde mu kutereeza laavu yaabwe okusinga myuziki. Baayanjula n’okukola embaga kati yamuzaalidde ne bebbi.\nSTECIA MAYANJA Abadde w’amaanyi nnyo bwe yali mu Eagles Productions ne Golden Band kyokka okuva lwe yasala ne yeegatta ku Kream Productions amaanyi n’obuwagizi byakendeera. Okuva mu Golden kigambibwa yasikirizibwa Bashir Bogere kati omwami we era ono yamukwanira mu Golden gye yali akola nga maneja.\nHellen Lukoma ne bba Kaka eyasooka okub maneja we.\nDR. PROPA Okuyimba akumanyi kyokka ebbanga lyonna yali alemesebwa olw’okubulwa omuntu amuteekamu ssente. Bwe yafuna Patricia Zytek nga maneja n’ategeeza nti kati kiwedde mulindirire kye bayita myuziki wabula kino si bwe kyali oluvannyuma lw’enkolagana yaabwe okuvaamu laavu.\nWadde yali amuwa buli kye yeetaaga, Patricia yamuteekako embeera emulemesa okukola n’abamu ku bantu abaali basuubirwa okumugattako ng’amulondoola ekigenze ewala ssaako okumugaana okuyimba mu bifo ebimu n’abantu abamu be yaali yeekengera.\nRENAH NALUMANSI Mu kufuna Justine Bas ekirooto kye kyali kya kumuyamba kumutunda n’okutumbula myuziki we naye okuva lwe baayingizaamu ebya laavu, omulamwa gw’afa.\nBwe yafuna Benon Kasenene okumuteekamu ssente bangi baakisanyukira nga bagamba nti kafunye oyo akimaze kyokka gye byaggweera nga Liane agudde nakati tawulikika.\nEntabwe yava ku kuva ku mulamwa ne babiyingizamu laavu.\nABAFUNYEMU Spice Diana Okuva lwe yafuna Roger Lubega nga maneja, buli lukya ayongera kulinnya. Kigambibwa n’enkolagana yaabwe esukka ku bwa maneja kyokka kino tebakiraga mu bantu era bwe batuuka ku by’omulimu buli omu akola buvunaanyizibwa bwe, wabula Roger takkiriza bantu kumusembera.\nEmbeera y’emu y’eri ne ku Sheebah Karungi ayogerwako okuba n’enkolagana ey’enjawulo ne maneja we Jeff Kiwa amutumbudde mu by’omuziki n’okumuyambako okuzimba ennyumba.\nCATHERINE KUSASIRA Sseruga yamukwana yaakeegatta ku Eagles Production. Yatandikirawo okumuyamba okumuwandiikira ennyimba n’okutumbula ekitone kye. Ono okwawula laavu n’omulimu kimuyambye okwekuumira ku maapu ebbanga eddene.\nSseruga ne bw’abeera ku kivvulu, Kusasira tekimugaana kusanyusa bawagizi be mu mbeera yonna. Oyinza okugamba laavu yaabwe yafuuka katemba bagikolamu ssente.\nENGERI GYE WEEWALA OMUKWANO OKUKUZIBA AMAASO\nlYiga okwetengerera naddala ku nsonga ezikwata ku bulamu bwo. Obuzibu abantu abamu bwe bafuna kwe kulowooza nti buli kimu kirina kutambulira ku mwagalwa we.\nlKirungi ne bw’oba mu mukwano ebiseera ebimu osigale nga weerowoozaako nga ggwe, ng’ebya laavu obitadde ku bbali. Mu ngeri eyo ojja kwesanga ng’osobodde okukola ebikugasa.\nlYiga okweyagala ggwe kennyini. Kino bw’okikola ojja kwesanga ng’ofaayo okukola ebikusanyusa. Mu ngeri eno, kijja kuba kizibu omukwano gw’olina eri omuntu omulala okukuziba amaaso. lManya nti omukwano omujjuvu olina okugussaamu amagezi.\nBw’ogwa mu mukwano n’omuntu omutuufu ajja kukuzzaamu amaanyi, ajja kukubuulirira ebituufu, ajja kufuba okulaba ng’osigala ku mulamwa, ajja kufaayo ku nkulaakulana yo ng’omuntu wamu n’omukwano gwammwe era ajja kufuba okulaba ng’okulaakulanya ekitone kyo. Noolwekyo omuntu akwagala nga tafaayo ku nkulaakulana yo mwesonyiwe.


ESSUULA Essuula 2 Essuula 3 Essuula 4 Essuula 5\n1 Ekibuga nga kitudde kyokka ekyajjulanga abantu! Nga kifuuse okuba nga nnamwandu!\nEkyabanga omukulu mu mawanga, omumbejja mu masaza,\nNga kifuuse kya musolo!\n2 Akaaba nnyo nnyini ekiro n'amaziga ge gali ku matama ge;\nMu baganzi be bonna talina n'omu wa kumusanyusa:\nMikwano gye gyonna bamukuusakuusizza,\nBafuuse abalabe be.\n3 Yuda agenze mu busibe olw'okubonyaabonyezebwa n'olw'obuddu obuzito;\nAbeera mu bannaggwanga, talaba kiwummulo:\nBonna abamuyigganya bamukwatira wabi.\n4 Amakubo ga Sayuuni gakaaba, kubanga tewali ajja eri okukuŋŋaana okutukuvu;\nEmiryango gye gyonna girekeddwawo, bakabona be basinda:\nBawala be baliko obuyinike, naye yennyini abalagalwa.\n5 Abalabe be bafuuse omutwe, abamukyawa balabye omukisa;\nKubanga Mukama amubonyaabonyezza olw'olufulube lw'ebyonoono bye:\nAbaana be abato bagenze mu kusibibwa mu maaso g'omulabe.\n6 Era omuwala wa Sayuuni afiiriddwa obukulu bwe bwonna:\nAbakungu be bafuuse ng'ennangaazi ezitalaba muddo,\nEra bagenze nga tebalina maanyi mu maaso g'oyo ayigganya.\n7 Yerusaalemi ajjukirira mu nnaku ez'okulabiramu ennaku n'obuyinike\nEbintu bye byonna ebisanyusa, ebyabangawo okuva mu nnaku' ez'edda:\nAbantu be bwe baagwa mu mukono gw'omulabe, so nga tewali amuyamba,\nAbalabe baamulaba ne bakudaalira okuziika kwe.\n8 Yerusaalemi yayonoona nnyo nnyini, kyavudde afuuka ng'ekintu ekitali kirongoofu:\nBonna abaamussangamu ekitiibwa bamunyoomye, kubanga balabye ensonyize:\nWeewaawo, assa ekikkowe n'akyuka ennyuma.\n9 Empitambi ye yali mu birenge bye; teyajjukira nkomerero ye ya luvannyuma;\nKyavudde akkakkanyizibwa ddala; talina amusanyusa:\nAi Mukama, tunuulira okubonyaabonyezebwa kwange; kubanga omulabe yeegulumizizza.\n10 Omulabe agolodde omukono gwe ku bintu bye byonna ebisanyusa:\nKubanga alabye nga bannaggwanga bayingidde mu kifo kye ekitukuvu.\nBe walagirako baleme okuyingiranga mu kibiina kyo.\n11 Abantu be bonna bassa ebikkowe, banoonya emmere; Bawaddeyo ebintu byabwe ebisanyusa okugula emmere okuweezaweeza emmeeme yaabwe:\nTunula, ai Mukama, olabe; kubanga nfuuse ataliiko ky'agasa.\n12 Temufaayo, mmwe mwenna abayitawo?\nMutunule mulabe oba nga waliwo obuyinike bwonna obwenkana obuyinike bwange obukoleddwa nze,\nMukama bw'ambonyaabonyezezza ku lunaku olw'ekiruyi kye.\n13 Yaweereza omuliro mu magumba gange ng'ayima waggulu, ne gugawangula:\nAtegedde ebigere byange ekitimba, anzizizza ennyuma,\nAndeeseeko okuwuubaala n'okuzirika n'okuyongobera okuzibya obudde.\n14 Ekikoligo ky'ebyonoono byange omukono gwe gwe gukisibye;\nByezinzezinze, birinnye ku nsingo yange; amazeewo amaanyi gange:\nMukama angabudde mu mikono gy'abo be siyinza kuyimirira mu maaso gaabwe.\n15 Mukama anyoomye abasajja bange bonna ab'amaanyi wakati mu nze;\nAnkuxlnaanyirizzaako okukuŋŋaana okutukuvu okubetenta abalenzi bange:\nMukama asambye omuwala wa Yuda atamanyi musajja nga mu ssogolero.\n16 Olw'ebyo\tkyenvudde nkaaba amaziga; eriiso lyange, eriiso lyange likulukuta amazzi;\nKubanga omukubagiza eyandisanyusizza emmeeme yange andi wala:\nAbaana bange balekeddwawo kubanga omulabe awangudde.\n17 Sayuuni ayanjuluza emikono gye; tewali wa kumukubagiza;\nMukama alagidde ebya Yakobo abo abamwetoolodde babeere abalabe be:\nYerusaalemi ali mu bo ng'ekintu ekitali kirongoofu.\n18 Mukama mutuukirivu; kubanga njeemedde ekiragiro kye:\nMuwulire, mbeegayiridde, mmwe amawanga gonna, mulabe obuyinike bwange:\nAbawala bange n'abalenzi bange bagenze mu busibe.\n19 Nayita baganzi bange, naye ne bannimba:\nBakabona bange n'abakadde bange baaweerayo obulamu bwabwe mu kibuga,\nNga bwe beenoonyeza emmere okuweezaweeza emmeeme zaabwe.\n20 Tunula, ai Mukama; kubanga ndi munaku: emmeeme yange yeeraliikiridde;\nOmutima gwange gukyuse munda yange; kubanga njeemye nnyo nnyini:\nEbweru ekitala kinnyaga, mu nju mulimu ng'okufa.\n21 Bawulidde nga nzisa ebikkowe; tewali wa kunkubagiza;\nAbalabe bange bonna bawulidde ennaku ze ndabye; basanyuse kubanga okireese:\nOlireeta olunaku lwe walangirira, nabo balifaanana nze.\n22 Obubi bwabwe bwonna butuuke mu maaso go;\nEra obakole bo nga bw'onkoze nze olw'okusobya kwange kwonna:\nKubanga ebikkowe bye nzisa bingi, n'omutima gwange guyongobedde.\n8 Mukama ateesezza okuzikiriza bbugwe ow'omuwala wa Sayuuni; Aleeze omugwa, omukono gwe taguzizzaayo okuleka okuzikiriza: Naye akungubazizza olukomera ne bbugwe; biggweerawo wamu.\n9 Emiryango gye gibulidde mu ttaka; azikirizza amenye ebisiba bye: Kabaka we n'abakungu be bah mu mawanga eteri mateeka; Weewaawo, banaabbi be tebalaba kwolesebwa okuvudde eri Mukama.\n12 Bagamba bannyaabwe nti Etltlaano n'omwenge biri ludda wa? Bwe bazirikira ag'abaliko ebiwundu mu nguudo ez'omu kibuga, Emmeeme yaabwe bw'efukibwa mu kifuba kya bannyaabwe.\n21 Omulenzi n'omukadde bagalamidde ku ttaka mu nguudo; Abawala bange n'abalenzi bange ba\tgudde n'ekitala: Obattidde ku lunaku olw'obusungu bwo; osse so tosaasidde.\n22 Oyise entiisa zange okukuŋŋaana okuva enjuyi zonna nga ku lunaku olw'okukuntlaana okutukuvu, So tewali eyawona newakubadde eyasigalawo ku lunaku olw'obusungu bwa Mukama: Abo be nnabuusabuusa n'endera omulabe wange abamazeewo.\n21 Nkijjukira\tekyo,\tkyenvudde mbeera n'okusuubira.\n31 Kubanga\tMukama\ttalisuula annaku zonna.\n32 Kuba newakubadde ng'aleeta obuyinike, naye alikwatibwa ekisa ng'olufulube\tlw'okusaasira kwe bwe luli.\n35 Okukyamya ensonga y'amuntu mu maaso g'oyo ali waggulu ennyo,\n40 Tukebere tukeme emitima gyaffe, tulryukire nate eri Mukama.\n53 Bamazeewo obw’amu bwange mu nju ey'ebunnya, era bansuddeko ejjinja.\n58 Ai Mukama, wawoaa ensonga ez'emmeeme yange; wanunula obulamu bwange.\n3 Era n'emisege giggyayo\tamabeere, giyonsa abaana baagyo: Omuwala w'abantu bange afuuse mukambwe nga bamaaya mu ddungu.\n9 Abattiddwa n'ekitala basinga abo abafudde enjala; Kubanga abo bayongobera nga bafumitiddwa olw'okubulwa ebibala eby'omu ntumiro.\n15 Muveewo, bwe baabalangira, nti Ekitali kirongoofu muveewo, muveewo, temukomako: Ewe badduka ne bawaba, abantu ne boogera mu mawanga nti Tebakyabeera wano nate.\n17 Amaaso gaffe gakyaziba nga tutunuulira okubeerwa kwaffe okutaliiko kye kugasa: Ewe twalindirira twalindirira eggwanga eritayinza kulokola.\n20 Omukka ogw'omu nnyindo zaffe, oyo Mukama gwe yafukako amafuta, yakwatibwa mu bunaya bwabwe; Gwe twayogerako nti Tulituula mu mawanga wansi w'ekisiikirize ky'oyo.\n1 Jjukira, si Mukama, ebitujjidde: Tunula olabe okuvumibwa kwaffe.\n5 Abatucocca batuuse ku nsingo zaffe: Tukooye so tetuliua kiwummulo.\n7 Bakitaffe baayonoona so tebaliiwo; Naffe twetiase obutali butuukirivu bwabwe.\n12 Abakungu baawanikibwa n'omukono gwabwe: Abalenzi baasitula olubengo, N'abaana abato beesittala nga beetikka enku. Amaaso g'abakadde tebaagassaamu kitiibwa.\n14 Abakadde\tbaweddewo\tmu mulyango Abalenzi baleseeyo okuyimba kwabwe.


Bukedde Online - Museveni asoomoozezza abamulumiriza 'okubba ettaka'\nMuseveni asoomoozezza abamulumiriza 'okubba ettaka'\nAbabaka baagala Gav't yeddize amasomero g'obwannannyini\nEnkaayana z'ettaka e Makindye zisitudde om...\nPULEZIDENTI Museveni asomoozezza omuntu yenna alina obujulizi obulaga nti alina ettaka ly’abbye mu myaka 31 gy’amaze mu buyinza abuleete.\nPulezidenti Museveni ng'ayogera\nPulezidenti Museveni ali mu bukiikakkono bwa Uganda ng’agenda asomesa abantu ku ntegeka z’okussa mu Konsityusoni akawayiro akakkirizza gavumenti okutwala ettaka ly’abantu okukolerako emirimu egizimba eggwanga bannyini lyo ne bwe baba bakyakaayana nti tebaliyiriddwa kimala.\n‘’Ettaka lyokka lye nnafuna mu disitulikiti y’e Otuke lyali lya kulwanyisa Kony era kati liriko nkambi y’amagye era teryali lya kulwanyisa Kony yekka wabula n’Abakaramoja ababbi b’ente’’ Museveni bwe yategeezezza ng’ali ku leediyo Unity FM e Lira mu Lango.\nMuseveni yagambye nti bakirimululu be balemesezza akawaayiro k’okukyusa Konsityusoni akawa gavumenti obuyinza okutwala ettaka ly’omuntu okukolerako ebigasa eggwanga nnyini lyo ne bw’aba akyawalira olw’ensimbi ezimuweebwa.\nYagambye nti bakirimululu bawanika ebbeeyi y’ettaka nga baagala okutwala ssente za gavumenti ennyingi ne balemesa enkulaakulana okutojjera.\nYagambye nti mu kukola oluguudo lw’e Soroti waliwo eyalemesa UNRA, mu bugenderevu bwe yagaana okuguza gavumenti ettaka aw’okuyisa oluguudo.\nN’agamba nti mu tteeka ePpya atamatidde na nsimbi zimuweereddwa mu kuliyirirwa asobola okugenda mu kakiiko akatawulula enkaayana z’ettaka ku nsonga zino ne basalawo oba bamwongera oba nedda kyokka ng’emirimu gya gavumenti gisigala gigenda mu maaso.\nâ€˜Temwemakulira e Meccaâ€™\nAl - Haji Kigongo agaanyi Abasiraamu okumutiisatiisa


Bukedde Online - ‘Muntaase ku baana bange abanzibako ettaka'\n‘Muntaase ku baana bange abanzibako ettaka'\nAbadde ayanula engoye z'abatuuze ku waya...\nOmugagga Ham ne Kirumira banaazizzaako Sheikh...\nOMUKADDE ow’emyaka 93 atabuse n’abaana be ng’abalumiriza okubeera mu kkobaane erimugoba ku ttaka lye balyeddize.\nAnamaria Nantume 93, omutuuze w’e Kawempe Mbogo zzooni mu muluka gwa Kawempe I y’agugulana n’abaana abaatuuka n’okumutwala ku poliisi y’e Kawempe n’akakibwa okubawa omugabo gwabwe ku ttaka lye bayita erya kitaabwe.\nNantume yategeezezza nti bba, omugenzi Festo Lukwago yafa mu 2008 nga yalina abakazi 5 n’amuzaalamu abaana 7 ng’abasatu baafa ate abana abaasigalawo kwe kuli ababiri abamufuukidde ekyambika ku ttaka.\nYagasseeko nti ettaka lino kyasooka kuba kibanja kye yagula ku mugenzi Badru Kakungulu ekyali kiweza yiika emu n’ekitundu nga wano kitaabwe yajjangawo buzzi ng’oluvannyuma lw’okwagala okwegula yatundako n’asigazaawo desimoolo 62.\nYagambye nti mu 2016 yawaako omwana wa mwannyina Eva Nantume poloti ekyanyiiza bawala be, Sarah Namuddu ne Harriet Nakabugo olwo ne batandika okumuteeka ku nninga nabo abawe omugabo gwabwe okukkakkana nga bamututte ku poliisi y’e Kawempe ng’eno gye yategeerera nti baali bajingiridde ekiraamo nga kiraga nti ettaka lyali lya Lukwako (kitaabwe).\nYagambye nti abaserikale baamukaka okugabira abaana ettaka naye kye yakola kyokka ne bagaana okuteeka emikono ku ndagaano nga bagamba nti babawadde kitono ekyamuwalirizza okugenda mu kkooti y’e Nabweru okwekubira enduulu.\nYagambye nti omwaka oguwedde yazzeemu n’abawa kyokka ne bagaana ekyabaweereddwa ne bakigaana nga wano Nantume w’atabuliddwa ng’agamba abaana bandimuttira mu nju.\n“Okuwangaala kuno kundabisizza ebinene, abaana be nzaala nga nnabaweererera n’abaana baabwe (abazzukulu) bansasuddemu kundaaza. Amazima ettaka lyange tekuli lya kitaabwe kuba n’okutundako nnatunda akyali mulamu. ” Nantume bwe yategeezezza.\nYagambye nti yali yazimba n’enju okuli emizigo gy’abapangisa Nakabugo yagiwamba ng’ate yali yeetegekera bukadde bwe n’asaba abazirakisa bamuyambe bamutaawuluzeeko abaana.\nHarriet Nakabugo 47: Maama alimba ettaka lyali lya taata. Bwe twali mu lumbe lwa taata e Gomba, ssenga Claire Nantongo yaleeta ekiraamo nga kyogera ku byobugagga bya ttaaka okwali ettaka ly’omu Kinaawa, Gomba ne maama w’ali.\nTaata yali yangamba nti ettaka yaligulira maama ng’ali lubuto lwa muganda waffe Nalukwago. Maama by’agamba nti twagala kumugoba ku ttaka alimba nze njagala kkubo erintwala ku nju yange, ekirala waliwo abali emabega we abamusendasenda.\nSSENTEBE W’EKYALO AYOGEDDE\nLule Kagubaala, ssentebe wa Kawempe Mbogo zzooni: Amazima ettaka lya Nantume naye abaana tugezezzaako okutuula nabo bagaanyi okutegeera ekituufu.\nSarah Namuddu: Maama by’agamba nti twagala kumutta tetukisobola, ekiraamo baakisoma nga kigamba nti buli maama n’abaana be asigale ewuwe.\nNze omugabo maama gwe yampa ngukkiriza naye kati twagala abaana ba mwannyinaffe omugenzi Patrick Ssali nabo bafune.


Aliisa Nkumi na Nkumi ng’Akozesa Emigaati n’Ebyennyanja Bitono | Obulamu bwa Yesu\nAliisa Nkumi na Nkumi ng’Akozesa Emigaati n’Ebyennyanja Bitono\nMATAYO 14:13-21 MAKKO 6:30-44 LUKKA 9:10-17 YOKAANA 6:1-13\nYESU ALIISA ABASAJJA 5,000\nAbatume 12 bava kubuulira mu bitundu by’e Ggaliraaya, era babuulira Yesu ‘ebintu byonna bye bakoze ne bye bayigirizza.’ Kya lwatu nti bakooye nnyo. Wadde kiri kityo, tebalina na budde bwa kulya mmere olw’abantu abangi abajja gye bali. Bwe kityo, Yesu abagamba nti: “Mujje mmwe mmwekka tugende mu kifo etali bantu muwummuleko.”—Makko 6:30, 31.\nBalinnya eryato, oboolyawo okumpi ne Kaperunawumu, okugenda mu kifo eteri bantu ebuvanjuba w’Omugga Yoludaani ng’oyisizza e Besusayida. Kyokka abantu bangi babalaba nga bagenda ate abalala bakimanyaako. Abantu abo badduka nga bayita ku lubalama era eryato libasanga batuuse.\nBw’ava mu lyato, Yesu alaba ekibiina ky’abantu n’abakwatirwa ekisa, kubanga balinga endiga ezitalina musumba. Atandika “okubayigiriza ebintu bingi” ebikwata ku Bwakabaka. (Makko 6:34) Ate era awonya ‘abo abeetaaga okuwonyezebwa.’ (Lukka 9:11) Oluvannyuma lw’ekiseera, abayigirizwa bamugamba nti: “Ekifo kye tulimu kyesudde, era n’obudde buwungedde; siibula abantu bagende mu byalo beegulire emmere.”—Matayo 14:15.\nYesu abaddamu nti: “Tekibeetagisa kugenda: Mmwe mubawe eky’okulya.” (Matayo 14:16) Wadde nga Yesu amanyi ky’agenda okukola, agezesa Firipo ng’amubuuza nti: “Tunaagula wa emigaati abantu bano gye banaalya?” Yesu abuuza Firipo ekibuuzo ekyo kubanga Firipo abeera kumpi ne Besusayida. Kyokka, tekisoboka kugulira bantu bonna migaati. Waliwo abasajja nga 5,000. Ate omuwendo ogwo guyinza okuba nga gukubisaamu emirundi ebiri singa oba otaddeko abakazi n’abaana! Firipo agamba nti: “Emigaati egya ddinaali 200 tegiyinza kubamala, buli muntu ne bw’aba wa kulyako katono.” (Yokaana 6:5-7) Omuntu asasulwa ddinaali emu oluvannyuma lw’okukola okumala olunaku lumu.\nOboolyawo ng’ayagala okulaga nti tekisoboka kuliisa bantu abo bonna, Andereya agamba nti: “Wano waliwo omulenzi alina emigaati egya ssayiri etaano n’obwennyanja bubiri. Naye bino binaagasa ki ku bantu abangi bwe bati?”—Yokaana 6:9.\nEkiseera kya ttoggo, embaga ey’Okuyitako ey’omwaka 32 E.E. eneetera okutuuka, era omuddo gwonna gwa kiragala. Yesu agamba abayigirizwa be batuuze abantu ku muddo mu bibinja bya bantu ataano ataano n’ebirala bya bantu kikumi kikumi. Akwata emigaati etaano n’ebyennyanja ne yeebaza Katonda. Amenyaamenyamu emigaati n’ebyennyanja. Yesu abikwasa abayigirizwa be okubigabira abantu. Ekyewuunyisa kiri nti abantu bonna balya ne bakkuta!\nOluvannyuma, Yesu agamba abayigirizwa be nti: “Mukuŋŋaanye obutundutundu obufisseewo, waleme kubaawo kyonoonebwa.” (Yokaana 6:12) Obutundutundu bwe bakuŋŋaanya bujjuza ebisero 12!\nLwaki Yesu agamba abatume okugenda mu kifo eteri bantu?\nYesu n’abayigirizwa be bagenda wa, era kiki ekibaawo nga bali eyo?\nKiki abayigirizwa kye bagamba Yesu okukola, naye kiki Yesu ky’akolera abantu?


Bukedde Online - Aba Owino balonda bakulembeze baabwe\nAba Owino balonda bakulembeze baabwe\nBy Kiberu Paul Bali\nAbasuubuzi ba Owino nga basimbye ennyiriri basobole okulonda.\nOkulonda kw'abasuubuzi mu katale ka Owino olwaleero kuyingidde olunaku olw'omunaana ng'abasuubuzi mu biyumba ebyenjawulo balonda abakulembeze baabwe.\nSsaalongo Robson Sonko akulira akakiiko akakola omulimu gw'okulondesa abasuubuzi agamba nti okulonda kwatandika nga March 31 omwezi oguwedde. Sonko agamba nti buli lunaku balondesa ebiyumba ebitakka wansi wa mukaaga era nga kati ebiyumba 38 ku biyumba 108 ebiri mu katale kano bye bimaliriza okulonda.\nAtegeezezza nti okulonda kuno babadde tebannakusangamu buzibu bwonna kubanga abasuubuzi bakujjumbidde ate tebakutaddemu ffujjo.\nYe Nagujja amanyiddwa ennyo mu katale kano nga ‘freedom fighter' omu ku bammemba ku kakiiko kano akalondesa agamba nti musanyufu bya nsusso kubanga abakyala bajjumbidde okulonda okugenda mu maaso era n'agamba nti bakukozesa obukulembeze obuliwo okulwanirira abakyala abakolera mu katale kano ababadde banyigirizibwa.\nOmu ku bawunguzi abalondedwa olwaleero ng'akulembera ekiyumba ekya Mubiru ekibeeramu abasuubuzi abassa ebinyeebwa asiimye abasuubuzi olw'okumussamu obwesige era n'ategeeza nti ensonga omuli obuyonjo, ebyowerinda n'enkulaakulana y'abasuubuzi waakubissaako nnyo amaanyi.\nPoliisi e Bungereza emenye amayumba 100\nPoliisi ekoze ebikwekweto ku nfo z'abatujju


Bukedde Online - Omusajja ayagala kaboozi kokka\nOmusajja ayagala kaboozi kokka\nKiki ekisikiriza abawala okuyaayaanira bassereebu?\nNnakoowa ennaku y'obupangisa: Njagala eyaz...\nAdded 29th September 2015\nNZE Betty, mbuuza lwaki omusajja bw’aba ayagala okundaba afaayo nnyo era aba ankubira essimu naye olumala okumusisinkana taddamu kunnyega? Nnalina muganzi wange naye bwe yamala okunkozesa teyadda ate nga mmwaagala. Nkole ntya?\nBetty, waliyo ekintu ekiyitibwa ‘lust’ oba obwagazi. Ekintu kino kya butonde, era abasajja bakirina mu bungi. Kubanga omusajja bw’alaba omukyala n’amwegomba ayagala okwegatta naye, era asobola okwegatta n’omukyala nga tamwagala wabula ng’obwagazi bumutunye okukikola.\nNaye abakyala newankubadde tulina obwagazi ebiseera ebisinga obufuna ku muntu gw’oyagala. Ate mu butonde abakyala twegomba naye okulondoola omuntu weegatte naye kizibu.\nKale mwana wange abasajja bano okusinga baagala kwegatta naawe, kubanga baba n’obwagazi obwo oba ‘lust’, naye nga tebalina mukwano gyoli.\nNaye abakyala abasingaoluusi kizibu okwawula oba omusajja anjagalira ddala oba ayagala kwegatta naawe kyokka. Kale bw’okkiriza omusajja n’akukozesa tekitegeeza nti akwagala.\nKale mwana wange ng’abakyala oba abawala weetegereze ddala mukwano oba bwagazi. Era tokkiriza mangu kwegatta kubanga ayinza okuba ng’akukozesa.\nAbabbaasi beediimye ne basannyalaza emirimu\nEyasobezedwako akwasizza abasomesa\nAbayizi 1040 tebafunye bya PLE\nNkubakyeyo afiiridde mu muzigo\nAsangiddwa ku kitanda kye ng'afudde e Nansana atiisizza abatuuze


KITALO! Omuddusi w’emisinde Agnes Tirop attiddwa ku myaka 25, abaddusi balidde obuwuka - Galaxy FM 100.2KITALO! Omuddusi w’emisinde Agnes Tirop attiddwa ku myaka 25, abaddusi balidde obuwuka - Galaxy FM 100.2\nKITALO! Omuddusi w’emisinde Agnes Tirop attiddwa ku myaka 25, abaddusi balidde obuwuka\nOmuddusi w’emisinde munnansi wa Kenya, Agnes Tirop afudde enkya ya leero.\nTirop myaka 25 nga yeyagikikirira Kenya mu misinde gya mita 5000 ez’abakyala mu mpaka za Olympics ezaali Tokyo mu Japan, asangiddwa mu nnyumba ye e sangibwa ku kyalo Eten Elgeyo Marakwet County nga yafudde.\nKigambibwa nti Tirop yatiddwa butibwa oluvanyuma lw’okusangibwako ebiwundu ku lubuto.\nBarnaba Korir, ssentebe w’ekibiina ekitwala abaddusi mu Kenya, agamba nti kiteeberezebwa nti Tirop yattiddwa muganzi we.\nMu mpaka ezaali mu Tokyo, Tirop yamalira mu kyakuna (4th) mu mita 5,000 ez’abakyala mu ddakika 14:39.62. Sifan Hassan okuva e Netherland, yakwata kisooka mu ddakika 14:36.79, Hellen Obiri okuva e Kenya yakwata yamalira mu kyakubiri 14:38.36 ate Gudaf Tsegay okuva e Ethiopia mu kyakusatu 14:38.87.\nMu kiseera kino abaddusi mu ggwanga erya Kenya balidde obuwuka era basabye ekitongole kya Poliisi okunoonyereza ekyavuddeko Tirop okufa.


Pastor Bugingo Enswera Ekwagala... - Hajji Ashraf Ssimwogerere - Radio Simba - Ennene\nPastor Bugingo enswera ekwagala… – Hajji Ashraf Ssimwogerere\nASALAAM ALAIKUM WARAHMATILAHI WABARAKATUH.\nNasisinkana Pastor Bujingo nemubuuzaako omulundi gwange ogwasooka ku Hotel Africana, Charles James Ssenkubuge bweyali atongoza akatabo ke Ddaala ku ddaala. Kyanewuunyisa nti yali amanyi. Nali maze akabanga nga mpuliriza enjiri ye ku Bat Valley emabegako bwenalinga ninayo emizannyo.\nEnjiri eno yali ya ssuubi, ate nga ku leediyo ye ne TV alinayo n’abatali Balokole abamukolera nga mulimu n’abasiraamu. Obuzibu bwe n’abakyala tebinkwatako kuba naye muntu. Ndwawo nnyo okuvaayo okwogera ku basajja n’abakyala ba Katonda wabula enjiri ye ku kutibwa kw’abawagizi ba People Power – Uganda kyekindeese okumuddamu. Bweyabadde abuulira yakubirizza abawagizi ba Kizza Besigye ne Bobi Wine naddala abavubuka okuwagirira ku midaala gyabwe. ‘Bawagirire ku midaala gyabwe’ okwewala okuttibwa. Yagenze mu maaso nategeeza nga Omusirikale wa Uganda Police Force anyiize bwatajja kutta Besigye oba Bobi Kyagulanyi wabula ajja kukuba omuwagizi essasi.\nOmusumba nalemeddwa okutegeera kyewabadde otegeeza ‘okuwagirira ku midaala gyabwe’ kuba naawe olina ekkanisa nga tukimanyi bulungi olina abagoberezi (bayite abawagizi). Olina leediyo ne TV, abagoberezi bbo kwebasobola okuwuliriza oba okulabira enjiri yo nga bali mu maka gaabwe mu mirembe. Wabula Musumba ogenda mu maaso n’okubakubiriza okuggya mu kkanisa. Lwaki!?? Kuba oyagala ekkanisa yo okusigala nga yamugaso era ewulikika mu bantu. Ogenda mu maaso n’oteekawo n’emizindaalo egirekaana kuba balirwana bo bavaayo nebajogerako, wabula abo baveeko osigale nga oliisa kigambo kya Mukama. Kati nno bwekiri n’ebyobufuzi, ensonga ekubisa enkungaana kuba abawagizi basaana okuwulira enteekateeka z’abantu baabwe bebawagira, kati ebyo byonna banabiwulira ddi nga basigadde ku midaala gyabwe. Nkwewuunya!!\nMu gyensavu, Amiini yawera amakanisa, era nzijukira bulungi abakulisitu bangi batandika okulwanirira eddembe lyabwe era nga nabamu bakwata emmundu wadde sijja kwogera mannya gaabwe. Tebasigala ku midaala gyabwe kusabira eyo.\nMusumba nkuwabula nga Musajja wa Katonfa, nga tonanenya bawagizi ba Bannabyabufuzi abawagira abantu baabwe mu mateeka, vvaayo onenye abantu babulijjo abatalina musango. Wavuddeyo nokyogera lunye nti omusirikale wa Uganda Police Force anyiize tajja kutta Besigye oba Bobi Wine, naye webuuze lwaki omusirikale oyo yomu atta omuwagizi!!?? Tuveeyo tuvumirire so si kususuuta basirikale ba Poliisi banyiize.\nKino kyaliwo kko ku mulembe gwa Obote ne Amin ab’ebyokwerinda bwebatandika okutta abantu ekyatutwala mu lutalo okulwanyisa emirembe egyo. Bannayuganda bangi baafa, wabula tusaanye twewale embeera eyo nga tuvumirira ekitta Bannayuganda abatalina musango.\nKuno kusaba kwange eri Pastor Bugingo, ssebo vvumirira ekitta bantu okusinga okumalamu abavubuka amaanyi okuwagira omuntu waabwe. Abavubuka bano tebalina gwebasse, naye babatta.\nBwenatunuulidde bamulekwa abato abo abali mu kifaananyi, nenzijukira bakadoodo abafiirwako abaabwe mu lutalo lwa Museveni abasigala nga bamulekwa ku myaka emito egyo. Tulwane nnyo okulaba nga ebyafaayo tebiddamu.\nOnansonyiwa bwemba nkunyiizizza Musumba naye nsigala ndi mukwano ggwo anti ensowera ekwagala…..\nKu lwa Katonda n’ensi yange.\nHajj Ashraf Ssimwogerere.


Bukedde Online - Abaali mu Eagles beerangidde obubbi\nAbaali mu Eagles beerangidde obubbi\nKaweesi akkakkanyizza ab'akatale k'e Kireka\nNansi agambibwa okukuba omwana empiso ya...\nMAYINJA ne Mesach Ssemakula be baasoose ku kkooti nga bali ne bannaabwe aba Golden Band. Baalindidde ebweru okumala essaawa nnamba, olwo Geoffrey Lutaaya ne mukaziwe Irene Namatovu nabo ne batuuka.\nBya JOSEPHAT SSEGUYA NE ALICE NAMUTEBI\nOkubuuzing’anya tekwawedde, Grace Ssekamatte n’asimba Lutaaya ekibuuzo kino: Naye Geoffrey otwagaza ki? Yayongeddeko nti: Oyagala abaana baffe balye enfuufu?\nYawagiddwa Mayinja ne Ssemakula abaalaze obutali bumativu okubakaka okusasula ssente ze bataalya; kyokka Lutaaya n’abaanukula nti, “omuntu abavunaana ye Balaam Barugahare gwe baba babuuza ebibuuzo ebyo.”\nOkuyingira kkooti, nga bonna obusungu bubeetimbye mu kyenyi era omulamuzi Gladys Nakibuule Kisekka owa kkooti y’e Nakawa kwe kusalawo baleme kuteekebwa mu kisenge kya kkooti ekya bulijjo wabula n’abatwala mu ofiisi ze (ez’omulamuzi) n’atandika okuwuliriza ensonga za buli ludda.\nOlw’okuwaanyisiganya ebigambo okwabaddewo, omulamuzi yabawadde amagezi badde ebweru wa kkooti basooke bakkakkanye obusungu, balyoke bateese batuuke ku nzikiriziganya nga bayambibwako balooya baabwe abatutumufu ku njuyi zombi okuli Medard Lubega Sseggona, Andrew Munanura abawolereza Golden Band ne Fred Muwema awolereza Balam kw’ossa Sunday Mpagi awolereza Lutaaya.\nErias Lukwago naye yabaddewo.\nOmulamuzi yabawadde essaawa 5 bazikozese mu kuteesa olwo bakomewo ku ssaawa 10:00 ez’olweggulo bamubuulire bye banaaba batuuseeko.\nJjukira ne bino ku bandi eno\nAbaava mu Eagles beewandiisizza nga Golden Band\nAbaava mu Eagles basattira: Babalemesezza erinnya eppya\nAba Eagles nabakkirizza bakole ekinaabawa emirembe - Gen. Katumba\nBbandi ya Eagles Production yeeyubudde\nLutaaya n'abaava mu Eagles bakkaanyizza ne pulomoota Balaam ku by'ebbanja\nAbabanja Eagles basazeewo kuwamba bugagga bwabwe\nBalutaaya bagezesezza abaagala okubeegattako mu Eagles empya\n‘Aba Golden Band baddembe okuyimba ennyimba za Eagles enkadde’\nOLUYOMBO BALUTUTTE KU WOOTEERI:\nOlwavudde ku kkooti baasibidde ku wooteeri ya Silver Springs e Bugoloobi we baabadde bateekeddwa okuteeseza. Kyokka olwatuuseeyo ne baddamu oluyombo nga Mayinja, Ssemakula, Ssekamatte ne Musa Kavuma balumiriza Lutaaya okubayingiza mu bintu bye bataalimu n’ekigendererwa eky’okubasasuza ssente ze bagamba nti zaalibwa omuntu omu - Lutaaya.\nLutaaya yayanukudde abategeeza nga bw’atalina mutawaana ku muntu yenna era yeesanze naye akosebwa ebigenda mu maaso kyokka n’abagamba nti ekirina okukolebwa kwe kwogera ne Balam ne bakkaanya ku nsimbi obukadde 320 z’ayagala zimuliyirirwe ku bivvulu bye yabagulako nga bakyali wamu mu Eagles Production kyokka bwe baayawukana ne bagaana okwetaba mu bivvulu bino nga bagamba nti ssente tebazimanyi kuba Lutaaya yaziggyayo ng’omuntu; wabula ne Lutaaya n’ategeeza nti ssente baazimuwa ku lwa Eagles enkadde.\nBakira beesongamu ennwe era akakuubagano ak’amaanyi kaasinze kubeera wakati wa Lutaaya ne Ssekamatte. Beerangidde obulyake nga buli ludda lulumiriza lunnaalwo okwekkusa lwokka n’okwagala okufiiriza lunnaalwo.\nSsemakula yalumbye Balam ng’amunenya olw’okugezaako okutaataaganya ebivvulu bya Golden Band, bwe yafunye ekiragiro kya kkooti ekibiyimiriza wabula Balam n’amwanukula nti: Ndudde nga mbayita twogere ne mugaana; kati kkooti k’eramule.\nLutaaya yajereze ekibiina kya Golden Band nti kijjudde bakadde beereere; wabula Mayinja n’azza omuliro nti: Gold (zzaabu omuva ekigambo Golden) amala emyaka 500 nga takaddiye naye empungu (Eagle omuva erinnya De Nu Eagles) bw’ewangaala ennyo tesussa myaka etaano!\nEBIVVULU BYA LUTAAYA BISAZIDDWAAMU\nBonna bakkaanyizza nti bafiirwa kinene nga battunkira mu kkooti kwe kusalawo bakkaanye; era oluvannyuma lw’okusika omuguwa okw’amaanyi baasazeewo bino:\nEbivvulu bya Lutaaya ebya ‘lonki’ ya “Nkolerera Baana Bange” wakati wa May 16, ne May 18, omwaka guno bisazibwemu era ennaku ezo ne ziweebwa Balam bamutegekeremu ebivvulu 4 ebisuubirwamu ssente ze z’abanja.\nBonna obutabaako kivvulu kirala kye bategeka mu nnaku ezaaweereddwa Balam.\nMayinja, Ssemakula, Lutaaya, Fred Sserugga ne Grace Ssekamatte kibakakatako okubeera mu bivvulu ebyo awatali kwebulankanya.\nMayinja, Ssemakula ne Sserugga bonna okubawaayo obukadde 20 zibayambeko ku mafuta okubasobozesa okwetaba mu bivvulu ebyo 4 eby’okubeera e Kyengera, Mukono, Entebe Road n’ekisembayo kibeere e Ggaba. Balam y’agenda okuwaayo ssente zino nga ze zaali zisigaddeyo kw’ezo ze yali ateekeddwa okuwa Lutaaya nga bakyali mu Eagles enkadde.\nLutaaya ne Sserugga be balina okukola ku by’okutumbula ebivvulu bya Balaamu n’okubiranga.\nEbivvulu bya Golden Band bya kusigalawo.\nEnzikiriziganya eno yasanyusizza Mesach ne yeewaanira ku Balam nga bwe bamukudde amannyo; kyokka Balam naye n’asigala ng’agamba nti y’abamezze kubanga yabakutte awaluma.\nOmulamuzi yabalagidde bye basazeewo babisse mu buwandiike era buli omu n’assaako omukono. Omulamuzi Nakibuule ye yabadde awadde ekiragiro ekiyimiriza ebivvulu era oluvannyuma lw’okukkaanya, ekiragiro n’akisazaamu.\nEagles enkadde yafuna obuzibu ku ntandikwa y’omwezi oguwedde Lutaaya ne banne ne baawukana nga kati buli omu ali ku lulwe.\nVidic tasobola bwakapiteeni\nBeekalakaasizza olw'abagoba abayizi abafuna embuto\nAbalwadde batuuse okutondoka nga bafa e Buwama lwa bbula lya ddagala\nPoliisi ekutte abazigu 9 n'emmundu 4\nPoliisi enoonya abanyaze Abachina\nAbagambibwa okutta abantu n'ebijambiya baboogezza ebyama


אגרת פולוס השליח אל-הפיליפיים 4 HHH - Abafiripi 4 LCB\n14:1 Baf 1:8Kale, baganda bange abaagalwa, era be nnumirirwa omwoyo, mmwe ssanyu lyange era mmwe ngule yange; noolwekyo abaagalwa, muyimirire mu Mukama waffe.\n24:2 Baf 2:2Ewudiya ne Sintuke mbeegayirira mukkiriziganye mu Mukama waffe. 3Era ggwe mukozi munnange, nkusaba oyambenga abakazi abo, kubanga baakolera wamu nange omulimu gw’okubunyisa Enjiri. Abo awamu ne Kerementi, era ne bakozi bannange abalala, amannya gaabwe gawandiikiddwa mu kitabo ky’obulamu.\n44:4 Bar 12:12; Baf 3:1Musanyukirenga mu Mukama waffe bulijjo. Nziramu okubagamba nti musanyukenga. 54:5 Beb 10:37; Yak 5:8, 9Era mubeere n’okuzibiikiriza eri abantu bonna. Mukama waffe, ali kumpi. 64:6 a Mat 6:25-34 b Bef 6:18Temweraliikiriranga kintu na kimu, wabula mu buli kintu mu kusabanga ne mu kwegayiriranga awamu n’okwebazanga, mutegeezenga Katonda bye mwetaaga. 74:7 Is 26:3; Yk 14:27; Bak 3:15N’emirembe gya Katonda, egisukkiridde okutegeera kwammwe ginaabakuumanga amagezi gammwe n’emitima gyammwe mu Kristo Yesu.\n8Eky’enkomerero, abooluganda, mulowoozenga ku buli kya mazima, na buli ekisiimibwa na buli kya butuukirivu, na buli kirongoofu, na buli kyagalibwa, na buli kyogerwako obulungi, era bwe wabangawo ekirungi oba bwe wabangawo ettendo, ebyo mubirowoozengako. 94:9 a Baf 3:17 b Bar 15:33Ebyo bye mwayiga, n’ebyo bye mwafuna ne muwulira, ebyo mubirowoozengako.\n104:10 2Ko 11:9Nasanyuka nnyo mu Mukama waffe, kubanga kaakano oluvannyuma lw’ebbanga muzzeemu okundowoozaako buggya, kubanga mwali munzisaako nnyo omwoyo, naye temwalina mukisa ku kiraga. 114:11 1Ti 6:6, 8Soogera kino olwokubanga Ndiko kye nneetaaga, kubanga mu buli mbeera gye mbaamu nayiga okumalibwanga. 124:12 a 1Ko 4:11 b 2Ko 11:9Mmanyi okubeera nga sirina kantu, era mmanyi okuba nga nnina buli kimu. Mu buli ngeri ne mu bintu byonna nayiga ekyama ekiri mu kukkusibwa ne mu kuba omuyala, mu kuba n’ebingi ne mu bwetaavu. 134:13 2Ko 12:9Nnyinza okukola byonna mu oyo ampa amaanyi.\n144:14 Baf 1:7Kyokka mukola bulungi okulumirirwa awamu nange mu kubonaabona kwange. 154:15 a Baf 1:5 b 2Ko 11:8, 9Mmwe, Abafiripi, mumanyi nti bwe nava e Makedoniya nga nakatandika okubuulira Enjiri, tewali Kkanisa n’emu eyampaayo akantu olw’ebyo bye yafuna okuggyako mmwe mwekka. 164:16 a Bik 17:1 b 1Bs 2:9Kubanga ddala ddala bwe nnali mu Sessaloniika mwampeereza emirundi ebiri. 174:17 1Ko 9:11, 12Soogera kino lwa kubanga njagala okufuna ekirabo, wabula kye njagala kwe kulaba ng’ekibala kyeyongera ku lwammwe. 184:18 a Baf 2:25 b 2Ko 2:14Naye kaakano nfunye bingi okusinga bye neetaaga, kino kisinzidde mu ebyo bye mwampeereza, Epafuladito bye yandeetera. Biri ng’akaloosa akalungi ennyo aka ssaddaaka esanyusa era esiimibwa Katonda. 194:19 a Zab 23:1; 2Ko 9:8 b Bar 2:4Kale ne Katonda wange alibawa buli kye mwetaaga ng’obugagga bwe obungi obuli mu Kristo Yesu bwe buli.\n204:20 a Bag 1:4 b Bar 11:36Katonda Kitaffe aweebwenga ekitiibwa emirembe n’emirembe. Amiina.\n214:21 Bag 1:2Munnamusize buli mutukuvu mu Kristo Yesu; era n’abooluganda abali wano nange babalamusizza.\n224:22 Bik 9:13Era n’abatukuvu bonna babatumidde, naye okusingira ddala abo abali mu lubiri lwa Kayisaali.\n23Ekisa kya Mukama waffe Yesu Kristo kibeerenga nammwe.


Omuzungu agambibwa okukabasanya abaana abato anonyezebwa, ebiri mu kisenge kye byewunyisa - Watchdog Uganda\nOmuzungu agambibwa okukabasanya abaana abato anonyezebwa, ebiri mu kisenge kye byewunyisa\nEKITONGOLE kya Poliisi ekikola ku kunonyereza ku misango ku lw’omukaaga kyabitaddemu engatto okukakkana nga kizinzeeko amaka g’omuzungu munnansi we Ggwanga lya Belgium Bernhard Bery Glaser 72, agambibwa nti abadde yeerimbika mu kulabirira abaana abato ababa batulugunyiziddwa, kyokka oluvanyuma n’abakkakanako n’abakabasanya.\nAmaka gano gasangibwa ku kyalo Mwena mu Town Council ye Kalangala, nga kigambibwa nti ono yaatekawo amaka mwabadde agamba nti alabiririramu abaana ababa basobezeddwako, abatulugunyiziddwa ne badduka mu maka gaabwe saako naabo ababa babuze.\nMu maka gano agamanyiddwanga Ssese Humanitarian Services & Bery’s place, era nga muno abadde akuumiramu abaana abasoba mu 40 nga bonna bawala ab’emyaka egiri wakati wo 6-23, wabula nga Poliisi we yatuukiddeyo nga abinyise mu nsuwa era nga n’abaana abamu tebaliiwo n’ekwatamu mukyala we Ingrid Dilen, saako n’okununula abaana 11 bonna ne baleetebwa e Kampala okusobola okubajjako obujulizi.\nEnnyumba abaana mwe babadde babeera n’omuzungu\nKyategerekese nti amaka gano gabadde gamaze emyaka 10 ku Kalangala era nga Poliisi ne bitongole ebikola ku nsonga z’amaka bwe bifuna abaana abatulugunyiziddwa bibatwala mu maka g’amuzungu ono abakuume, yadde nga era kyategerekese nti tegabadde mawandiise okusinziira ku Willy Nkumbi avunanyizibwa ku nsonga z’amaka n’abaana mu Disitulikiti ye Kalangala.\nGlazer okutuuka okunonyezebwa kiddiridde abakulira ekitongole kya People In Need Agency PINA ekiyamba ku baana abato abalwadde b’amukenenya okwekubira enduulu eri Poliisi oluvanyuma lw’okukyala mu maka gano ne basanga embeera abaana gye balimu nga yenyamiza.\nAkulira ekitongole kya PINA Asia Namusoke Mbajja yategezezza nti bwe yakyalira amaka omukuumirwa abaana, yagezaako okwetegereza butya abaana bwe basula era nakizuula nti baali basula mu nyummba emu ne Glazer ate nga abawala abakuzeemu kko basula mu kisenge kimu naye mwasula.\n“Oluvanyuma lw’okukizuula nti wandibaawo ekitali kituufu ekigenda mu maaso wakati mu maka gano nasalawo okusulawo neetegereze ekigenda mu maaso saako n’okwogerako n’abaana bano, naye ekiro eko abaana ebintu bye bannyumiza omuzungu ono byabakola ku myaka emito gye balina byammalamu amaanyi, kwe kusalawo ntandike okumulinnya akagere ndabire ddala oba bituufu.\nBantegeeza nti Musajja mukulu ono gwe baali batwalanga kitaabwe n’abamu jjajjabwe, abakakkanako n’abasobyako nga yerimbise mu kumukola massaagi omubiri n’ebitundu bye eby’ekyama, nga n’olumu yeganzika ku bawala 4 omulundi gumu\nEkyewunyisa ono tasosola mu myaka kubanga n’obuto ddala obuli mu 4-8 abukozesa ebintu ebitali nga okumukola massaagi omubirigwe gwonna nga kwotadde ne bitundu bye kyaama.\nNagezaako okwetegereza ekisenge kye nga mulimu kkamera etunudde mu buliri bwe saako Kompyuta ekika kya Laptop ne nnene ey’okumeeza ebiteberezebwa okuba nti by’akozesa okukwata ebifaananyi nga akabasanya amabujje.” Namusoke bwe yategezezza.\nYayongeddeko nti abawala bonna abali mu kifo kino balina abagabi b’obuyambi ababayambako okusoma, saako ne by’etaago ebilara nti kyokka teri muwala asobola kufuna buyambi buno okujjako nga akkirizza okwegatta naye mu mukwano bwagaana nga amugoba, nga kwogasse n’okumumma emmere.\nOmuzungu ono yakwatibwako mu mwaka gwa 2013 navunanibwa omusango gw’okukabasanya abaana abato balabirira kyokka n’ateebwa nga obujulizi obumuluma obutereevu bubuze.\nKigambibwa nti ab’obuyinza e Kalangala babadde bategezebwa ku nsonga eno naye nga bonna ebiseera ebisnga babeera ku ludda lwe era nga kyatuusa nabamu okutabukira banaabwe nga bagamba nti baali balemesa enkulakulana omuzungu gye yali alaeese okuyamba ku baana abali mu mbeera embi.\nOmwogezi wa Poliisi mu ggwanga Fred Enanga yategezezza nti Bery bamusuubira okulabikako ku mande yenyonyoleko ku misango egy’amugguddwako.\nMurchison Falls National Park: Uganda’s largest and most beautiful wildlife park\nOp-Ed: Lessons to take from the traffic officer, soldiers fight